Kalau Nak Naik Kapal Terbang Masa Mengandung, Fahamkan 5 Perkara Ini

“Dah dekat setahun tunggu masa nak pergi bercuti ke Korea. Saja tempah awal-awal nak dapat flight murah. Tak sangka pula kena waktu mengandung. Boleh ke naik kapal terbang nanti ya?”
Jika anda bakal menimang cahaya mata,bercuti adalah idea yang baik dan peluang untuk anda meluangkan masa untuk diri sendiri sebelum bergelar ibu. Tambahan pula, apabila sudah bergelar ibu nanti, agak sukar untuk berjalan lebih-lebih lagi ketika anak masih kecil.

Namun begitu, terdapat beberapa perkara yang anda perlu jelas sebelum membeli tiket penerbangan ketika hamil. Ini juga bergantung kepada syarikat penerbangan yang anda pilih.
5 Perkara Ibu Mengandung Perlu Faham Kalau Nak Naik Kapal Terbang
Berikut adalah beberapa perkara yang perlu diambil berat oleh ibu mengandung yang berhasrat menaiki penerbangan Malaysia mahupun antarabangsa.

1. Bolehkah Ibu Mengandung Naik Kapal Terbang?
Dalam keadaan dalam kapal terbang, gegaran yang berlaku serta tekanan udara menjadi rendah apabila sudah berada beberapa ribu kaki di udara. Keadaan ini akan membuatkan ibu hamil tidak selesa dan boleh merangsang kelahiran pramatang lebih-lebih lagi apabila usia kehamilan sudah mencapai 36 minggu.

Oleh sebab itu, banyak syarikat penerbangan yang tidak mengambil risiko untuk membenarkan ibu mengandung yang menghampiri due date untuk berlepas. Walaupun polisi-polisi yang ditetapkan tampak melecehkan, ia dijadikan panduan bagi kebaikan penumpang juga.
www.pinterest.com
2. Polisi Syarikat Penerbangan Malaysia Untuk Ibu Mengandung
Syarikat penerbangan tempatan mempunyai polisi yang berbeza untuk dipatuhi penumpang. Oleh itu, adalah tanggungjawab penumpang untuk memahami garis panduan yang ditetapkan sebelum bercadang untuk membeli tiket penerbangan.
i) AirAsia
Adalah tanggungjawab ibu hamil untuk memaklumkan usia kehamilan semasa memilih tempat duduk dan di kaunter check-in.
Antara syarat-syarat lain yang ditetapkan ialah:

Penumpang yang hamil mencapai usia 27 minggu perlu menandatangani borang Limited Liability Statement ketika proses check-in.
Bagi penumpang dengan kandungan mencecah 28 ke 34 minggu, penumpang perlu menyediakan surat kesihatan yang disahkan oleh doktor. Dalam surat tersebut perlu dinyatakan usia kehamilan. Surat yang dibawa tidak boleh melebihi 30 hari daripada tarikh perlepasan. Penumpang juga perlu menandatangani borang Limited Liability Statement.
Penumpang dengan usia kandungan 35 minggu ke atas tidak dibenarkan untuk menaiki kapal terbang.

ii) Malaysia Airlines (MAS)
Penumpang hamil yang disenaraikan di bawah perlu mendapatkan pengesahan kesihatan daripada doktor atau Jabatan Servis Kesihatan Malaysia Airlines sebelum berlepas.

Ibu mengandung dengan usia kehamilan hampir mencecah 35 minggu bagi penerbangan antarabangsa.
Ibu mengandung dengan usia kehamilan hampir mencecah 36 minggu bagi penerbangan dalam Negara.

iii) FireFly
Firefly membenarkan penumpang hamil untuk mengikuti penerbangan antarabangsa dan domestik dengan syarat-syarat yang berikut:

Penumpang yang hamil 36 minggu kebawah perlu mengesahkan kehamilan dan menandatangani borang ‘Release and Indemnity’.
Penumpang yang hamil dengan usia kandungan 36 minggu tidak dibenarkan untuk menaiki pesawat.
Penumpang yang hamil dinasihatkan untuk memahami syarat diatas serta mengesahkan kehamilan secara tepat semasa check-in.

iv) Malindo Air

Penumpang dengan usia kehamilan 28 minggu perlu menandatangani borang ‘Release and Indemnity’ sebelum berlepas.
Penumpang dengan usia kehamilan 28 ke 35 minggu perlu menyediakan surat doktor yang mengesahkan tahap kesihatan. Surat doktor tersebut juga perlu bertarikh tidak melebihi 7 hari daripada tarikh penerbangan. Penumpang juga perlu menandantangani borang ‘Release and Indemnity’.
Penumpang yang hamil 35 minggu keatas tidak dibenarkan untuk menaiki pesawat.

Foto Kredit: bharian.com.my
3. Dokumen Penting Yang Perlu Disediakan Sebelum Berlepas
Dokumen penting yang perlu disediakan sebelum berlepas ialah surat pengesahan doktor yang menyatakan status kesihatan anda dan usia kandungan. Ibu hamil perlu disahkan bebas daripada risiko komplikasi kehamilan sebelum dibenarkan untuk menaiki kapal terbang dalam waktu terdekat.
Antara ibu mengandung yang berisiko ialah yang mempunyai penyakit kencing manis dan darah tinggi yang tidak terkawal, penyakit sickle cell, masalah posisi uri yang berada di bawah (placenta previa) serta yang berisiko untuk melahirkan secara pramatang,  buku antenatal, rekod kesihatan dan imej imbasan ultrasound juga perlu dibawa bagi rujukan doktor dalam waktu kecemasan.
Pastikan dokumen-dokumen penting ini diletakkan di dalam hand luggage supaya mudah dirujuk pada waktu perjalanan. Pembelian insurans penerbangan juga digalakkan sebagai perlindungan daripada perkara yang tidak diingini.
Inilah yang selalu orang panggil, Buku Merah!
4. Panduan Persiapan Menaiki Kapal Terbang Bagi Ibu Hamil
Keadaan badan kita tidak sama seperti luar waktu kehamilan. Jadi, perhatian khusus diperlukan lebih-lebih lagi ketika ingin berjalan jauh.

Bagi penerbangan melebihi 4 jam, ibu mengandung berisiko menghadapi deep vein thrombosis iaitu keadaan di mana kaki mengalami pembekuan darah akibat posisi kaki yang berada dalam keadaan rehat yang terlalu lama. Perkara ini boleh dielakkan dengan cara bangun sebentar dan berjalan sedikit sambil meregangkan otot dalam  setiap satu jam. Oleh itu, adalah idea yang baik bagi wanita mengandung untuk memilih tempat duduk berdekatan dengan laluan pejalan kaki bagi memudahkan pergerakan.
Waktu hamil ini memang mudah untuk terasa mual. Tambahan pula dengan keadaaan bertekanan rendah dalam pesawat lebih menyebabkan angin di perut dan menjadi tidak selesa. Oleh itu adalah dinasihatkan untuk elakkan makanan yang membuatkan perut angin seperti kekacang dan ubi. Walaupun ibu mengandung digalakkan untuk minum air dengan banyak untuk elakkan dehidrasi, elakkan pengambilan air teh, kopi dan minuman berkarbonat yang menyebabkan rasa mudah untuk terkencing.
Pilih pakaian yang selesa dan tidak terlalu ketat serta kasut yang lebih sesuai bagi melancarkan perjalanan. Dapatkan stoking kaki khas bagi ibu mengandung di farmasi berdekatan yang dapat membantu peredaran darah yang lebih baik.
Tempat duduk yang selesa adalah penting lebih-lebih lagi dengan penerbangan yang memakan masa berjam-jam. Pilih tempat duduk yang lebih besar dengan legroom yang lebih luas supaya lebih selesa. Impak gegaran ketika mendarat juga kurang terasa apabila berada pada bahagian tengah.
Elakkan memilih tempat duduk pada pintu keluar kecemasan.

Foto Kredit: comparetravelinsurance.co.nz/
5. Waktu Paling Selamat Menaiki Kapal Terbang Ketika Hamil
Pada usia awal kehamilan dalam 12 minggu ke bawah, gejala morning sickness memang mudah dirasai dan membuatkan badan menjadi tidak selesa. Lebih-lebih lagi dengan keadaan kabin pesawat yang bertekanan rendah. Jangan lupa untuk sediakan beg plastik untuk persediaan menghadapi rasa mual dan muntah.
Antara 12 ke 23 minggu, rasa mual semakin berkurangan dan badan menjadi semakin biasa dengan kandungan. Kemungkinan untuk lahir secara pramatang juga adalah agak mustahil dalam tempoh ini. Jadi ini adalah waktu terbaik untuk menaiki kapal terbang.
Foto Kredit: hopkinsmedicine.org/
Dapatkan Nasihat Doktor Untuk Kepastian
Sebelum bercadang untuk menaiki kapal terbang, berbincanglah dengan doktor supaya perkara yang tidak diingini dapat dielakkan, terutamanya apabila anda menghampiri tarikh due date.
Prosedur ini amat penting bagi memastikan anda dan kandungan berada dalam kesihatan yang baik setiap masa.


Kalau Penat Buat Kerja Rumah Berhenti Sebentar, Nanti Jiwa Mak-Mak Jadi Tepu!

Sesetengah orang beranggapan, kerja seorang suri rumah paling mudah. Tak perlu perah otak di tempat kerja atau kena marah dengan boss. Malah, ada yang anggap suri rumah boleh bersenang-senang sambil menonton televisyen di rumah serta bergosip dengan jiran tetangga.
Padahal bukan mudah untuk menggalas tanggungjawab sebagai suri rumah sepenuh masa. Namun begitu, kerja rumah ini tidak akan habis dan ada cara untuk atasi jika mak-mak sudah penat mengerjakannya.

Baca juga: Anak Buat Perangai Kerana Ada Masalah Untuk Kawal Diri, Mak Ayah Jangan Abaikan!

KALAU PENAT BUAT KERJA RUMAH BERHENTI SEBENTAR

Ramai mak-mak yang mengadu penat dan  letih bukan sebab mereka tak ikhlas:

– Jaga anak
– Kemas rumah
– Memasak
– Lipat baju
– Santuni suami
– Bekerja
– Berniaga
– Jaga mertua
Bukan! Bukan! Bukan!

Kalau tak ikhlas, tak akan langsung di buat dah semua kerja kerja yang tak pernah habis ini.
Buat satu, datang dua kerja lagi. Buat hari ini, esok kena buat lagi kerja yang sama. Begitu lah 365 hari setahun. Bukan setakat penat dan letih tapi yang sebenarnya mereka dah tepu jiwa.

Allahu, hanya yang berada di tempat mereka sahaja akan faham kondisi jiwa yang tepu.

Bila jiwa dah tepu, selalu lah kita akan nampak para mak-mak ini jadi:
– Kelam kabut
– Cuai dan lalai
– Tak selera makan
– Muka kusam
– Tidur tak lena
– Susah tidur malam
– Kuat melenting
– Cepat sentap

Dan banyak lagi simptom negatif yang bukan di sengajakan tapi kerap di buat oleh mak-mak.

Sesungguhnya, jika mak-mak ini tenang jiwanya pasti mereka lah orang paling ikhlas dan cermat buat apa pun tugas. Sungguh!
Wallahu a’lam..
Sumber: Facebook Mohd Fhais Salim


Kalau Tak Nak Anak Keras Hati, Ini 10 Cara Didikan Kena Elak

Mendidik anak bukanlah perkara mudah kerana pelbagai cabaran perlu dilalui oleh ibu bapa lebih-lebih lagi pada zaman serba moden ini. Kalau salah didik, anak jadi keras hati dan tidak mahu dengar cakap sehingga berlaku pergaduhan antara si anak dan ibu bapa.
Jadi, pastikan ibu bapa tidak mendidik anak seperti 10 cara di bawah supaya anak tak keras hati tetapi mendengar kata ibu ayah. Kesian anak-anak kalau salah didik.

Baca juga: 5 Tips Atasi Masalah ‘Separation Anxiety’ Anak, Tinggal Kejap Dah Nangis
KALAU TAK NAK ANAK KERAS HATI, INI 10 CARA DIDIKAN KENA ELAK

Kalau tak nak anak jadi keras hati tolong jangan buat 10 didikan ini:

1. Guna kekerasan
Terlalu keras dalam mendidik. Bengis, kasar dan tidak langsung berlembut ketika bercakap pada anak.
2. Banyak merungut
Jarang beri solusi atau harapan sebalik asyik merungut setiap kali anak buat kesilapan.

3. Kasar dalam berkata-kata
Kau, aku, tak geti bahasa dan macam-macam lagi perkataan kasar yang kita sendiri akan terasa hati apabila ibu ayah kita cakap pada kita.
4. Kerap menempelak
Suka mengungkit-ungkit kesilapan anak yang lalu dan mencela apa yang telah dia lakukan.

5. Mendera
Penderaan secara fizikal, emosi dan mental. Anak yang kerap rasa tertekan dan rasa tak tenteram juga adalah satu penderaan.
6. Jarang mendengar
Anak yang rasa tidak di dengari oleh ibu ayah akan membentuk emosi terpendam & unsettle emotion dalam dirinya. Ketika anak mengadu atau meluah pasang telinga dan dengar betul-betul.
7. Gaslighting
Menafikan apa yang anak rasa dan apa yang anak perlukan. Anak menangis kata lembik, anak suka berkepit di kata rimas dan anak tak boleh berpisah di kata penakut.

8. Stonewalling
Ketika anak panggil untuk tunjuk hasil lukisannya, kita tak pandang. Leka dengan telefon, televisyen atau berborak dengan kawan.
9. Terlalu memaksa
Biasa terjadi bila kita letak high expectation sangat pada anak. Jangan memaksa anak buat sesuatu yang di luar kemampuannya.
10. Terlalu perfectionist
Tak boleh cacat sikit hasil kerjanya, mesti di suruh buat balik. Tulis A B C senget tak cantik, kena padam buat semula. Cacat sikit tak apa, nama pun proses belajar.

Dalam mendidik anak-anak bukan perfect yang kita kejar tapi progress. Kalau sehari anak boleh mahir 1 skil, setahun 365 skil anak kita dapat mahirkan. Percayalah, anak lembut hati kita pun senang hati. Semua orang gembira.
Sumber: Mohd Fhais Salim


Kalau Tak Nak Lenguh & Cat Bercapuk, Ini Teknik Asas Mengecat Dengan Betul

Semenjak berlangsungnya perintah kawalan, ramai orang menggunakan tempoh ini untuk membuat perkara yang mungkin sebelum ini belum pernah dibuat. Ramai yang semakin kreatif gara-gara disebabkan 24 jam hanya berada di rumah.
Antara aktiviti yang menjadi tumpuan utama sepanjang tempoh ini adalah aktiviti mengubah suai perhiasan dalaman sebuah rumah. Dari mengecat sehinggalah menukar susun atur perabot, ada sahaja yang berkongsi tentang aktiviti tersebut. Tetapi bagi mereka yang baru belajar untuk mengecat rumah, pasti anda merasakan perkara tersebut bukanlah suatu kerja yang mudah. Selain itu juga ada teknik yang anda perlu tahu sebelum mengecat. Melalu perkongsian Azlan Mohamad di laman Facebooknya, anda boleh ikut teknik mengecat betul yang dikongsi dia.

Teknik Asas Mengecat
Assalamualaikum.. Saya perhatikan ramai yang mengecat dan hasilnya tidak seperti yg didambakan.. Jadi, disini saya sebagai bekas pekerja kedai hardware yg menjadi dealer cat jotun ingin kongsikan beberapa tips basic mengecat..sy bukan pakar atau tukang cat, cuma tahu serba sedikit mengenai cat..
1) Pilih warna-warna pilihan anda.

Warna yang sesuai dan sedap mata anda memandang (yelah rumah korang bukan rumah org lain.. Org lain tau nk kecam, kritik je kan ) . Pilihan warna boleh dapatkan / dirujuk template warna daripada kedai2 cat berhampiran anda. Pergi la ke kedai cat dan tengok lah betapa pening nya nak pilih colour (perempuan pakar bab2 ni.. Sebab dia akan bagi warna yang pelbagai tone, contohnya merah.. Ada merah anggur, merah cherry, merah mawar, merah jambu, merah hati segala mak bapak merah la which is yang org lelaki panggil MERAH je..haha)boleh rujuk gambar contoh sy letak tu..

2) Perlu tahu nak cat dalam rumah atau luar rumah.

Sebab cat dinding didatangkan dalam dua jenis biasanya. Untuk exterior (dinding luar) and interior (dinding dalam) paint. Ini jugak penting terutama nak cat bahagian luar.. Kena pilih yg exterior sebab mmg cat exterior direka khas untuk lebih tahan cuaca, air, dan tahan maki untuk jiran yg mulut puaka kata colour tu tak lawa..

3) Cat mempunyai pelbagai gred and pelbagai pilihan
Ada cat yang kurang bau, ada yang berbau hangit,berbau oren, ada yang berkilat ada yang x berkilat dan kalau x salah ada cat yang boleh sental balik kalau anak2 conteng..
4) Ada pelbagai jenama seperti Nippon, Jotun, Dulux and pelbagai lagi.
Untuk saya, saya rekemen jotun la sbb sy kerja dgn jotun dulu..haha..tapi realitinya mmg cat dari jenama Jotun menjadi pilihan hasil perkongsian daripada tukang2 cat, cat Jotun lebih berkualiti. Cat sekarang kebanyakkannya water based yang mana lebih mesra alam sekitar, lebih selamat dan senang tanggal kalau terpecik ke lantai ke apa ke..
5) Sealer/Primer (cat alas)

Yang ni bahagian yang penting dalam menentukan warna pilihan anda nnti jadi seperti yg diimpikan atau sama tone seperti dlm catalog yg anda tgk kt kedai masa beli td.. Sebelum anda cat rumah, lihat dahulu adakah disana terdapat keperluan untuk mengecat sealer terlebih dahulu sebelum anda terus cat colour base (cat warna pilihan anda). Biasanya cat sealer akan apply bila pertama kali mengecat dinding rumah which mean dinding memang kosong atau……… atauuuuuuuuu…..anda nak re-paint your dinding rumah sekiranya dinding tersebut cat2 lama sudah tanggal dan menggelembung teruk. Tapi anda haruslah buang semua cat2 lama terlebih dahulu….kikis…gosok…barulah apply cat sealer. Biasanya kalau cat lama anda masih elok, gelembungnya sikit2 saja…x perlu la menambah kerja yer. Cat sealer sebenarnya bagus kerana dia melindungi cat warna anda daripada kelembapan dinding dan mebuatkan cat warna anda melekat lebih kuat pada dinding dan nampak lebih naik tona nya..
6) Kesilapan ramai orang menjadikan cat warna putih sebagai cat sealer.
Its absolutely wrong la kata kak lina pom pom.. Cat sealer TAK SAMA dengan cat putih jadi alas..Fungsi sealer adalah melindungi cat colour.. Kalau anda guna cat putih, dia kurang melindungi, dia curang..jadi colour yang anda nak jadi xseperti colour dlm code anda tgk atau akan jadi tompok2 putih.. Cat sealer warnanya mmg putih, tapi x seputih warna putih cat colour. Anda alas 4 atau 5 kali sekalipun cat sealer xkan bertukar menjadi putih pekat kerana fungsinya bukanlah sebagai cat base. Jangan terkejut tengok dinding anda warna x rata…bertampung-tampung putihnya…itu biasa..kerana itu cat sealer. Biarkan benda tu.. Kerana sealer sebagai alas sahaja tak perlu cntik2..
7) Selepas cat sealer dah kering (lebih kurang 2 jam) boleh la mula cat dengan warna pilihan anda.
Kacau terlebih dahulu…Ini juga bahagian penting untuk cat.. Biasanya jika cat tidak dikacau rata, atau tidak digoncang akan membuatkan colour sedikit lari atau membuatkan anda sukar untuk mengelek roller cat.. Boleh kacau pakai kayu ke…besi ke.. Seeloknya anda cari satu lagi bekas yg lain anda jadikan cat tu mcm “teh tarik”..barulah cat tu betul2 bergaul atau bergelumang sesama sendiri.. ..Tukang cat biasa akan guna teknik bancuhan teh tarik ni.. Untuk cat jotun, xperlu tambah air untuk mengecat.. Tambah air hnya bila anda simpan cat itu dan nak cat balik kesesokkan harinya.. Itupon hnya letak sedikit air.. Jgn nk jimat sgt tmbah air banyak nnti colour dh tak cantik, xpekat..
8) Teknik mengecat

Ramai org igt mengecat merupakan satu perkara yg senang.. Gelek2 roller nnti jadilah colour yg kita nak tu.. Makkkk kau.. Kalau senang cmtu takkan tukang cat mintak upah mahal2..cat pon ade teknik2 dia.. Yg sy tau teknik yg senang dan berkesan ialah cat menggunakan teknik W atau M..Maksudnya arah gelekkan roller tu ikut bentuk huruf W atau M tu.. Lapisan pertama cat akan kelihatan tidak rata…tetapi jangan panik… Biarkan je…jangan salahkan skill cat anda…. tunggu sehingga lapisan pertama kering…dan mulakan dengan lapisan kedua. Cat sekarang cepat kering..mudah dibersihkan sekiranya kena tangan just cuci dengan air. Sekiranya anda menggunakan cat yang easy clean, kotoran pada dinding nanti pun mudah untuk dibersihkan. Selepas lapisan cat kedua selesai, anda akan menikmati warna sebenar cat anda..taraaaaaaa (Tak sabar nak suruh jiran tengokkk gitu perasaannya)

Ok.. rasa itu la dulu kot perkongsian serba sedikit yg saya tahu.. Sy bukan pakar, nnti ade yg xbetul boleh betulkan.. Sy bg yg basic yg betul untuk cat.. Kalau dah guna kaedah ni, masih lagi cat xlawa dan xrata tgk pulak bergantung kepada keadaan dinding, plaster dan sebagainya faktor lain ya.. Yg penting jgn guna CAT MURAH kalau utk rumah sendiri.. Nk puas hati guna cat yg berkualiti mcm jotun, nippon, deluxe.. Mahal ckit tp mmg berpuas hati..
Sumber : Azlan Mohamad


Kalendar Akademik Sesi 2022 / 2023 KPM & Takwim Cuti Sekolah

KUALA LUMPUR: Kementerian Pendidikan (KPM) menetapkan Kalendar Akademik Sesi 2022/2023 akan bermula pada 21 Mac 2022 sehingga 11 dan 12 Mac 2023.
Menteri Kanan Pendidikan, Datuk Dr Radzi Jidin berkata, bagi negeri dalam Kumpulan A iaitu Johor, Kedah, Kelantan dan Terengganu ia akan berlangsung sehingga 11 Mac 2023.

“Bagi Negeri Kumpulan B pula iaitu Melaka, Negeri Sembilan, Pahang, Perak, Perlis, Pulau Pinang, Sabah, Sarawak, Selangor, Kuala Lumpur, Labuan dan Putrajaya sehingga 12 Mac 2023,” katanya dalam hantaran Facebook, hari ini.
Sementara itu, Radzi berkata, bagi Sesi Persekolahan Penggal 3, 2021/2022, ia akan bermula pada 2 Januari 2022 hingga 20 Mac 2022 bagi Negeri Kumpulan A.

“Bagi negeri Kumpulan B pula akan bermula pada 3 Januari hingga 20 Mac 2022,” katanya.

Sila rujuk siaran media KPM dan jadual penuh di bawah:

Untuk rujukan, maklumat mengenai sesi Persekolahan Penggal 3, 2021/2022 dan Kalendar Akademik Sesi 2022/2023 boleh dimuat turun melalui laman sesawang https://www.moe.gov.my/takwim mulai hari ini.


Kalis Air! Tahan Lasak! 24 Frame Per Saat.. RX0 Rakam Detik Terbaik Anda Dalam HD!

Siapa je yang tak nak ambil gambil dan video yang menawan dan awesome kan? Tapi itu semua bukan masalah lagi. Berbekalkan dengan hanya satu kamera kompak kini anda setanding dengan juru gambar profesional.. Saiznya yang kecil memudahkan ia dibawa kemana-mana sahaja. Kecil-kecil cili padi la katakan, inilah  RX0 kamera  kompak alaf baru tanpa sempadan!

Comel! Namun, direka dengan pelbagai komponen awesome yang akan memberikan anda pengalaman terbaik dalam merakam video atau mengambil gambar.
RX0 kamera kompak yang direka khusus dengan spesifikasi hebat ini memang tidak akan mengecewakan anda. Dengan saiz berukuran  59mm x 40.5mm x 29.8mm (WxHxD) ianya ialah kamera kompak terkecil yang pernah dihasilkan. Namun keupayaannya yang luar biasa dalam menghasilkan gambar dan video berkelas tinggi membuktikan RX0 berada dalam kelasnya yang tersendiri.

SPESIFIKASI HEBAT! SONY RX0 KAMERA KOMPAK ERA BARU!

Tiada lagi gambar blur atau bergoyang. Hanya gambar dengan kualiti terbaik atau HD bakal anda miliki. Inilah RX0 kamera kompak idaman semua.

Lengkap dengan  imej sensor 15.3 MP6 Exmor RS CMOS lebih besar berbanding kamera lain yang seumpamanya RX0 menjanjikan satu pengalaman yang mengasyikkan sewaktu menggunakannya. Inilah kelebihan bagi RXo yang mempunyai sensor dengan saiz 1 inci. Dahsyatkan?
Selain menggunakan processor BIONZ X® dan lens mudah alih ZEISS® Tessar T* 24mm F4, RX0 akan memberikan  anda gambar dan video dengan kualiti HD ( High Defination). Lebih menarik RX0 mampu mengambil gambar sehingga 24 frame per saat.. Awesome habis kan? Maknanya kalau ambil gambar orang berlari atau buat apa-apa aktiviti pun memang cantik la gambar tu, tiada lagi gambar blur.
Kecil! Namun keupayaan RX0 tidak boleh dipertikaikan lagi. Direka sebagai salah satu kamera kompak terbaik dunia RX0 cukup sesuai digunakan untuk amatur dan profesional photographer kerana ianya mudah dikendalikan.
Tambah menarik melalui aplikasi The PlayMemories™  anda mampu connect sehingga 5 kamera RX0 bagi tujuan penggambaran secara wireless. Bukankah ini akan memudahkan anda kalau nak shooting video terutamanya bagi kegunaan studio. Wah! Dah acah-acah pro-photographer pulak.
Kini aktiviti air bukan lagi satu halangan buat anda. Merakam memori terindah bersama yang tersayang ketika melakukan aktiviti air kini mampu dilakukan oleh sesiapa sahaja termasuk anda.
Bagi anda yang suka buat aktiviti air, jangan bimbang sebab RX0 ialah kamera kompak kalis air. Jadi nak ambil gambar masa snorkeling memang boleh sangatlah. Tambahan pulak dengan adanya housing MPK-HSR1, RX0 mampu digunakan pada kedalaman 100 metre dibawah dasar laut. Syoknya! Lepas ni boleh la rakam dan simpan saat indah masa tengah diving, swimming dan sebagainya.
SERBA LENGKAP! AKSESORI TAMBAHAN MAKSIMAKAN FUNGSI..
Inilah dia Housing MPK-HSR1 yang akan membolehkan RX0 berada 100 meter dibawah aras laut. Dengan adanya aksesori tambahan ini, tiada lagi yang mustahil bagi anda yang gemar merakamkan aktiviti air anda.
Untuk anda yang nak memaksimakan lagi penggunaan RX0 jangan lupa untuk checkout dan lihat sendiri aksesori tambahan yang akan memaksimakan lagi pengalaman anda dalam mengendalikan kamera hebat ini dan pintar ini.

RX0 is a new model in the RX series that allows all with creative imagination to shoot with more freedom at every opportunity.Miniature dimensions and all-around versatility maximise creators’ freedom to take and use RX0 anywhere in creative ways. Multi-camera shooting is made easy by its multi-camera control function.Find out more: http://smarturl.it/RX0 #SonyRX #RX0
Posted by Sony Malaysia on Monday, 4 September 2017

Jadi apa lagi yang anda tunggu jom la grab RX0 sekarang jugak.Ye la! Bukan sahaja kalis air ianya juga tahan lasak. Kalau jatuh pada ketinggian 2 meter sekalipun anda tidak perlu risau kerana ianya shockproof dan crushproof. Mana lagi nak dapatkan kamera kompak dengan ciri-ciri hebat ni? Hanya SONY yang memilikinya.
Untuk maklumat lanjut anda bolehlah klik dan singgah sebentar di laman web dibawah:

Facebook
Website SONY
Atau anda boleh singgah ke outlet SONY berdekatan anda


10 Makanan Berkalori Tinggi Di Hari Raya. Patutlah Berat Naik Mendadak!

Di Hari Raya dan sepanjang musim perayaan, ramai yang ‘kalah’ dengan pelbagai juadah yang dihidangkan seawal pagi lagi. Tidak hairanlah, mereka yang berjaya diet dalam bulan puasa pun kembali bertambah berat badan secara mendadak. Salah satu perkara yang boleh membantu kita ‘beringat’ adalah dengan mengetahui kalori makanan.
Saranan pengambilan kalori makanan berdasarkan Panduan Diet Malaysia, 2010 untuk orang dewasa (berumur 18 – 59 tahun) yang nomal adalah seperti berikut:

 Lelaki dewasa : 2000 kcal/ hari
 Wanita dewasa : 1500 kcal/ hari

Dalam satu hidangan utama, kita dinasihatkan untuk mengambil tidak lebih daripada 500 kcal. Jadi, rancanglah pengambilan makanan anda dengan bijak demi mengekalkan kesihatan dan ‘kerampingan’.
10 Makanan Berkalori Tinggi Di Hari Raya
Berikut disenaraikan kalori makanan Hari Raya yang paling popular.

1. Lemang
Lemang memang sedap. Rasanya lemak-lemak berbanding ketupat. Tapi awas, lemang adalah antara makanan yang paling banyak kalori di Hari raya.

Bayangkan, 1 potong kecil setebal 1 cm saja boleh menjangkau 100 kcal. Kalau 3-4 keping, dah 300-400 kcal! Itupun belum masuk rendang, serunding, ayam masak merah.

2. Rendang Daging
Menurut Dr Mohd Shaiful menerusi Malaysian Medical Gazette, sekiranya anda gemar makan rendang, pilihlah rendang ayam berbanding rendang daging. Bahagian ayam pula seeloknya yang kurang lemak dan tidak banyak kulit, seperti bahagian dada.
Lebih baik jika tuan rumah mengamalkan tabiat membuang kulit ayam sebelum memasak. Tuan rumah juga digalakkan mengunakan susu untuk menggantikan santan dalam rendang.

Rendang daging lembu (2 ketul) – 130 kcal
Rendang Ayam (1 ketul) – 148 kcal
Serunding daging (1 sudu) – 80 kcal
Ayam masak merah (1 ketul) – 140 kcal

Foto Kredit: malaysia.travel.en
3. Ketupat Palas
Selain lemang, ketupat palas adalah antara makanan yang paling tinggi kalori di Hari Raya. 1 biji ketupat palas (sekitar 50 g) memiliki kalori sebanyak 130 kcal. Di sesetengah tempat, ada yang suka menggoreng lagi ketupat palas ini. Tentunya, penggunaan minyak akan meninggikan lagi kalori dalam makanan ini.
Berbanding ketupat nasi yang mempunyai rasa lebih ‘plain’, ia hanya mengandungi sekitar 80 kcal.
Foto Kredit: Asie360.com
4. Nasi Beriyani / Nasi Minyak
Menurut senarai kalori makanan yang disediakan, nasi minyak mengandungi lebih 2 kali ganda kalori berbanding nasi putih dalam kuantiti yang sama.
Nasi putih kosong mengandungi lebih kurang 260 kcal, manakala nasi minyak kosong pula adalah 445 kcal. Ini pun belum masuk kuah dan lauknya lagi. Dianggarkan satu hidangan nasi minyak atau nasi beriyani yang lengkap bersama lauk boleh mencecah 800-900 kcal!
Foto Kredit: expatgo.com
5. Kek
Pencuci mulut yang satu ini kian menjadi popular di Hari Raya. Namun, tahukah anda bahawa kek, terutamanya kek keju adalah antara yang paling tinggi kalori, apatah lagi jika ia dihidangkan bersama sos coklat dan pemanis lain. Begitu juga dengan kek lapis Sarawak yang tidak kurang banyak kalorinya.
Berikut adalah perbandingan beberapa jenis kek lain yang biasa dihidangkan untuk Hari Raya.

Kek keju – 240 kcal
Kek lapis Sarawak (1 potong kecil) – 160 kcal
Kek biasa (tanpa krim) – 150 kcal
Kek buah – 130 kcal

Foto Kredit: thestar.com.my
6. Kerepek
Kerepek memang enak dimakan sambil berbual dengan tetamu. Sedar tak sedar, dah habis sebalang! Sungguhpun makanan ini nampak ‘ringan, tapi sebenarnya kalori yang terkandung di dalamnya adalah berat. Ini adalah contoh jumlah kalori yang ‘tersembunyi’ di dalamnya:

Kerepek upi bercili (3 keping) – 50 kcal
Kerepek pisang masin (3 keping) – 40 kcal
Rempeyek (1 keping) – 70 kcal

Bayangkan, 1 keping rempeyek dah mengandungi 70kcal. Kalau makan 3-4 keping, dah sama macam makan secawan nasi putih. Kalau sebalang? Jadi, berhati-hati ya.
Foto Kredit: 21food.com
7. Kacang
Selain kerepek, kacang pun termasuklah dalam kategori kudapan yang paling laris. Kalau bukan tetamu yang makan, tuan rumahlah yang makan sambil tengok TV.
Kacang daripada jenis bergoreng dan kemudian disadur atau disira dengan perasa adalah tinggi kalori.

Kacang salut tepung (1 sudu makan) – 50 kcal
Kacang goreng (1 sudu makan) – 40kcal

Untuk pilihan makanan yang lebih sihat, pilihlah kekacang yang kurang masin, dipanggang (tidak digoreng), dan tidak ditambah perisa.
Foto Kredit: harianresep.blogspot.my
8. Air Manis
Di Hari Raya ini, tak salah nak minum minuman manis, tapi sebolehnya hadkan pengambilannya kepada 1 kali sehari. Jika kita sebagai tuan rumah pula, jangan lupa menyediakan air kosong untuk tetamu di samping beraneka minuman lain.
Tahukah anda, menurut Kementerian Kesihatan Malaysia, 1 tin minuman berkarbonat (air gas) telahpun memenuhi 60% had pengambilan gula dalam sehari?

Air gas (1 gelas) – 130 kcal
Air kotak / air manis (1 gelas) – 85 kcal
Air kosong – 0 kcal

Foto Kredit: youtube.com
9. Dodol & Wajik
Dalam kategori kuih pula, dodol adalah antara kuih tradisional yang amat digemari. Rasa dan teksturnya yang kenyal, membuatkan kita mahu memakan dan mengunyahnya berulang kali.
Sebenarnya, dalam 1 potong dodol kecil (sekitar 20g), ia sudah memiliki 70 kcal, manakala wajik sekitar 60 kcal. Angka ini adalah agak tinggi jika dibandingkan dengan kuih-kuih lain seperti tat nenas, kuih bangkit, suji, dan sebagainya yang biasanya 40-50 kcal.
Foto Kredit: setara.net
10. Biskut Raya
Sekecil-kecil biskut raya, ianya memang boleh buat kita rasa ketagih. Tambahan pula bila nampak pelbagai rupa biskut raya yang cantik-cantik di setiap rumah, kita rasa teringin nak mencuba setiapnya. Sedangkan, rasanya mungkin tidak banyak berbeza.
Secara amnya, biskut raya ini sekurang-kurangnya mengandungi 40kcal dalam setiap biji. Kalau makan 10 biji, kalorinya dah hampir menyamai 1 hidangan lengkap nasi berlauk. Maka, fikirlah 2-3 kali sebelum memakannya.
Foto Kredit: seasongroup.com.my
Bukan Mudah Menahan Godaan Di Hari Raya
Bukan mudah menahan godaan pelbagai jenis makanan di hari Raya. Kalau kita teringin nak merasa banyak jenis hidangan, seeloknya ambil makanan yang pelbagai dalam kuantiti sedikit. Taktiknya, gunakan piring kecil agar makanan yang diambil nampak banyak.
Setelah sebulan berpuasa, tentu perut kita akan ‘terkejut’ jika tiba-tiba ia terpaksa bekerja keras untuk mencernakan pelbagai jenis makanan di pagi Raya.
Dalam sebuah hadis, Nabi s.a.w  telah menyebutkan:
 “Perut itu adalah rumah penyakit dan banyak makan itu punca segala penyakit” ( Hadis Riwayat Muslim)
Oleh itu, marilah kita berusaha melawan hawa nafsu dan godaan makanan di bulan perayaan ini nanti!


Nak Diet Tapi Teringin Subway…Ini Kalori & Roti Yang Sesuai Untuk Anda Order!

Kalau tengah berdiet, antara restoran fast food yang menjadi pilihan sudah tentunya Subway kerana ada menyediakan menu sihat dan bersesuaian. Kalau nak tahu kalori roti Subway, di bawah ini penulis kongsikan sebagai rujukan anda.
Barulah boleh diet dengan tenang dan gembira. Tak ada lah cakap kosong sahaja kan?

Baca juga: 13 Makanan Ini Tak Boleh Simpan Dalam Peti Ais, Tapi Ramai Yang Dah Buat
KALAU NAK DIET, KENA TAHU KALORI ROTI SUBWAY

1. Italian white bread
Roti putih asas dengan tekstur lembut. Lebih rendah serat dan nutrien berbanding roti bijirin penuh.

Sekitar 195 kalori, jumlah lemak 2.5 gram.
2. Wheat bread
Tinggi serat, nutrien, baik untuk penghadaman dan mengekalkan berat badan yang sihat.
Sekitar 195 kalori, jumlah lemak 2.1 gram.
3. Kalori roti Subway – Honey oat
Menggabungkan bijirin penuh dan oat untuk kesihatan jantung dengan sentuhan manis madu.
Sekitar 210 kalori, jumlah lemak 2.3 gram.
4. Flatbread
Pilihan rendah kalori tetapi biasanya kurang serat berbanding roti lain.
Sekitar 220 kalori, jumlah lemak 4.5 gram.
5. Kalori roti Subway – Hearty italian
Ini adalah variasi roti Itali asas. Khasiatnya sama dengan Italian white bread tetapi mempunyai rasa yang sedikit berbeza.
Sekitar 200 kalori, jumlah lemak 2.5 gram.
6. Parmesan oregano bread
Menggabungkan roti asas (selalunya putih) dengan rasa keju parmesan dan rempah oregano.
Sekitar 206 kalori, jumlah lemak 2.7 gram.
Jadi, pastikan anda pilih roti yang terbaik untuk diet ok.
Semoga bermanfaat!
Baca juga: Tiap Hari Tak Sah Kalau Tak Makan Kentang Goreng Tapi Sebenarnya…
Sumber: Twitter Dillanur_


Seronoknya Bercuti Bersama Keluarga Di Kalumpang Resort dan Training Centre!

Sempena acara Kalumpang Rainforest Jungle Run 2015 anjuran syarikat Green Leaf Event & Management, pihak Tourism Malaysia telah menganjurkan program 2 Hari 1 malam bersama Media & Bloggers di Kalumpang, Hulu Selangor.

Pihak media SirapLimau.com telah dijemput untuk untuk bermalam di Kalumpang Resort & Training Centre untuk mencuba merasai sendiri pengalaman bermalam di resort yang serba indah ini bertempat di jalan Sg Inki, Kampung Pasir Putih, Kalumpang.
“Dekat Je”. Bukannya jauh pun!

Jika anda dan keluara inginkan suasana hutan yang sunyi dan dingin ditemani bunyi air sungai mengalir untuk lari dari kesibukan kota, Kalumpang Resort dan Training Centre adalah tempat paling sesuai untuk anda. Keluarga anda tidak perlu pergi jauh-jauh atau memanjat gunung untuk merasai suasana hutan dan air terjun semula jadi kerana semuanya telah tersedia di kalumpang resort!
Di sini juga anda dapat merasai sendiri makananana yang enak dan eksotik . Anda juga berpeluang untuk merasai menu yang unik seperti Sup Kalumpang rasa seperti Sup 3 Rasa, Ikan Masak Pedas, Nasi Herba , Nasi Lemak Sambal Awesome! Paling menarik Jus Markisa yang mempunyai khasiatnya tersendiri. Memang berbaloi!

Resort yang mempunyai lebih dari 52 unit chalet yang dibina dengan cantuman eleman semulajadi, tradisional dan moden pasti akan menambat hati anda. Malah, Kalumpang turut mempunyai penginapan asrama bagi pengunjung yang datang dalam kapasiti yang ramai dan tapak perkemahan bagi mereka yg sukakan aktiviti outdoor.
Di sini turut dilengkapi dengan kemudahan seperti kafe, surau, tandas awam, mini zoo, taman permainan, kolam mandi, taman rekreasi, padang dan sebagainya. Dewan juga ada disediakan bagi untuk kemudahan latihan dan activiti pengunjung.Pihak media juga berpeluang melawat Pasir Puteh Resort dan Chalet Perindu yang indah dan menarik.

Selain itu kecantikan dan kemudahan chalet, yang menjadi tumpuan utama pengunjung tempatan dan luar negara adalah kerana keunikan sungai di resort ini. Keindahan sungai yang bersih dan sesuai untuk activiti perkelahan dan mandi manda bersama keluarga dan kawan-kawan.
Selain itu pihak resort juga ada menyediakan pelbagai aktiviti menarik dan berbagai activiti lasak seperti rentas halangan, tubing, abseliling, flying fox, kenderaan pacuan empat roda (4 wheel drive), paragliding dan lain-lain.
Pihak media juga dapat merasai sendiri activit sukan lasak seperti tiubing dan 4 wheel drive.

Untuk percutian bersama keluarga di sini memang sesuai sekali untuk membawa anak-anak kerana selain dari sungai terdapat kolam renang untuk kanak-kanak sama ada bermalam atau atau separuh hari.

Bagi yang sukakan activiti yang lasak, Golden Package ‘Half Day Trip’ adalah paling sesuai. Anda akan dibawa untuk ‘Jungle trekking’ kemudian di ikuti dengan tubing. Selepas makan tengah hari (termasuk dalam pakej) di sambung dengan aktiviti Obstacle atau River Crossing.
Aktiviti terakhir ialah 4×4 Off Road. So saya cadangkan anda ambil package ini dengan bayaran hanya RM100/pas. Memang best! Jangan lepaskan peluang. “Dekat Je”

[infobox title=’Tentang Kalumpang Resort & Training Center’]
Lot 426 & 427,  Jalan Sg Inki, Kampung Pasir Putih, Kalumpang,
44100 Kalumpang, Hulu Selangor
Tel : 019 – 558 3630 @ 019 598 9887
Facebook : Kalumpang Resort And Training Center
Website : http://www.kalumpangresort.com.my
[/infobox]


Kalut Dengan Tantrum Anak? Jangan Risau, Ada Cara Nak Atasinya!

Jadi ibu dan bapa ni bukan lah mudah, besar tanggungjawab sejak dari kecil sampai lah mereka besar. Tentunya pelbagai juga cabaran yang perlu dihadapi dalam mendidik dan membesarkan mereka ni kan?
Kadang-kadang tu datang pula perangai hiper dan meragam, silap-silap ada yang mengamuk dan keluar tantrum. Memang susah betul nak kawal. Boleh jadi stress kita sebagai ibu bapa. Tapi, anda pernah terfikir tak kenapa mereka berkelakuan sedemikian dan macam mana pula cara nak atasi nya?

Otak kanak-kanak akan terus berkembang

Anda pasti selalu atau pernah berhadapan dengan sikap tantrum anak ni kan? Sampai dah terbiasa dan menjadi benda yang normal untuk atasi mereka yang tantrum ni.

Ha..kalau anda nak tahu, otak kanak-kanak ini akan terus berkembang sehingga akhir remaja dan paling pesat dalam tempoh 1 hingga 5 tahun di mana 90% perkembangan otak berlaku. Oleh itu, sebagai ibu bapa, anda perlu faham tentang perkembangan yang normal dan ciri-ciri semula jadi yang ada pada setiap anak anda.

Kanak-kanak meluahkan emosi yang kuat secara lisan, tapi ada bahagian otak mereka masih belum berkembang sepenuhnya

Untuk pengetahuan anda, sebenarnya ada beberapa bahagian otak – korteks prefrontal yang membolehkan anak anda meluahkan emosi yang kuat secara lisan. Tapi anda perlu ingat, bahagian ini masih belum berkembang sepenuhnya.
Mereka belum mempunyai kemahiran untuk meluahkan kemarahan dan kekecewaan dalam cara lain. Oleh itu, tantrum adalah peluang yang baik untuk kanak-kanak belajar bagaimana mengendalikan kekecewaan dan kemarahan tersebut.
Bimbing lah anak-anak anda sebab ia adalah satu tanggungjawab ibu bapa!

Pada umur lebih kurang tiga tahun, kanak-kanak akan menguji had kesabaran ibubapa dan mereka tidak boleh melihat sesuatu perkara dari sudut pandangan orang lain. Mereka ingin bebas untuk meneroka persekitaran mereka. Tapi, sebagai ibu bapa, anda jangan lah biarkan mereka hadapi emosi itu sendirian.
Ini kerana, tidak kira betapa pintarnya anak kita yang berumur tiga tahun, tidak kira betapa kita berharap dia dapat berfikir secara rasional sekali pun, dia tetap tidak mempunyai otak seperti orang dewasa.
Kita mungkin berharap anak-anak akan berkelakuan baik, berdisiplin dan dapat kawal diri, tetapi selagi otak mereka belum matang sepenuhnya, ia tetap akan menjadi tanggungjawab ibu bapa bagi membimbing mereka.
Nak menyokong perkembangan otak kanak-kanak yang optimum? Ini cara nya.
1. Pemakanan memainkan peranan penting dalam memastikan sel-sel otak berkembang sepenuhnya
Pemakanan dengan nutrien yang mencukupi seperti, MFGM (Milk Fat Globule Membrane) adalah penting untuk perkembangan EQ kanak-kanak dan pakar juga mengesyorkan tahap DHA yang terbukti secara saintifik untuk menyokong perkembangan IQ.
Untuk pengetahuan anda, MFGM boleh didapati dalam sesetengah susu formula kanak-kanak dan ia dapat membantu sel otak untuk berhubung serta asas dalam membantu perkembangan EQ kanak-kanak.
EQ merupakan keupayaan untuk memahami emosi anda sendiri dan emosi orang lain. Kajian menunjukan kanak-kanak prasekolah yang diberikan susu formula mengandungi MFGM selama 4 bulan menunjukkan perubahan positif dalam tingkah laku & pengawalan emosi yang kanak-kanak¹.
Kanak-kanak yang mempunyai EQ yang lebih tinggi mampu belajar dengan lebih cepat, memberi perhatian, lebih bersabar dan mampu mengawal emosi mereka dengan lebih efektif.
Jadi, kalau anak anda perlukan makanan tambahan yang seimbang dan penuh dengan nutrisi yang dapat menyokong perkembangan otak secara optimum, anak anda boleh cuba amalkan susu Enfagrow A+ Mindpro. Susu ini adalah jenama pemakanan kanak-kanak no 1 di dunia dan disarankan oleh pakar tau!

Antara kelebihan yang ada pada susu Enfagrow A+ Mindpro ni adalah ia dapat memberikan khasiat, menyokong perkembangan mental dan emosi anak-anak yang sedang membesar serta membantu mengekalkan sistem ketahanan  mereka dengan baik.
1. Veereman-Wauters et al., Nutrition. 2012 Jul; 28 (7-8): 749-52
2. Kerap komunikasi dan adakan perbualan dengan anak sekerap mungkin

Bagi ibu bapa yang mempunyai anak berumur 1 hingga 3 tahun, anda perlu melibatkan diri dalam perbualan dengan anak-anak anda sekerap mungkin untuk menggalakkan perkembangan EQ mereka. Contohnya, ajukan soalan mudah kepada mereka kalau nampak sesuatu peristiwa atau perkara.
Jika anak-anak tidak dapat menjawabnya, anda boleh bantu mereka dengan memberitahu mereka jawapannya supaya mereka boleh belajar dan menggunakannya pada masa hadapan.
Seeloknya, anda ajar anak anda untuk luahkan apa yang mereka mahu dengan ayat mudah. Contohnya “Saya mahu kencing”, “Saya mengantuk”, atau “Saya suka ini”. Jadi, bila mereka dah sampaikan apa yang mereka mahu, ibu bapa perlu lah mendengar dengan penuh perhatian.

Jika ada kanak-kanak lain rampas mainan daripada anak anda? Ajar lah anak anda unutk berkomunikasi dengan sopan. Contohnya, “Jangan rampas mainan saya seperti itu, ia tidak bagus. Jika anda mahu, anda boleh meminta saya dengan baik.”
Dengan melakukan ini, anda akan membantu mereka mengembangkan kemahiran komunikasi supaya boleh bersuara dan meluahkan apa yang mereka fikir dan rasa.
3. Mengajar anak anda untuk menghormati hak orang lain & bawa anak untuk meneroka sekerap mungkin

Bagi kanak-kanak yang berumur sekitar 4 hingga 6 tahun pula, ibu bapa juga boleh meningkatkan EQ mereka dengan mengajar mereka menghormati hak orang lain. Contohnya, kena ketuk pintu dahulu dan minta kebenaran sebelum memasuki bilik orang lain untuk menghormati privasi mereka dan tidak bermain dengan mainan orang lain tanpa kebenaran.
Selain itu, bawa lah mereka ke pantai, taman, sungai atau di mana sahaja anda suka. Cuba bercakap dan cerita tentang semua yang anda lihat, dengar dan alami. Mesti anak anda akan teruja dan banyak benda yang mereka ingin diperkatakan nanti.
Nak tahu lebih lanjut mengenai IQ& EQ yang terbaik untuk anak anda, boleh klik di SINI.


Kami Cuba Laundry Capsule Yang Viral Ini Pada Cucian Kotor Untuk Mengetahui Sama Ada Ianya Berbaloi Atau Tidak!

Baju kena tumpahan teh tarik dan kicap? Apron yang sangat kotor? Timbunan pakaian senaman yang dipenuhi dengan peluh dan lumpur? Haaa…Dengan menggunakan laundry capsule Breeze je mampu menghilangkan semua kotoran tersebut. Biar betul!
Pernah dengar tentang Power Laundry Capsule Breeze 3-in-1 tak?
Untuk pengetahuan anda, kapsul ini telah berada di pasaran sehingga mendapat sambutan yang sangat luar biasa di media sosial tentang betapa mudahnya cara penggunaannya dan sangat berkesan tau. Semudah ABC!

Hanya menggunakan satu kapsul kecil ini je sudah cukup untuk membersihkan keseluruhan beban pakaian yang besar serta menghilangkan kotoran degil.
Breeze juga memberitahu, walaupun kapsulnya ini bersize kecil tetapi ianya sangat hebat sehingga berjaya menghilangkan 99 jenis kotoran degil walaupun pakaian tersebut sudah dibiarkan selama 7 hari. Wow!

Mempunyai 99% anti-bakteria dan boleh melembutkan serta menyegarkan pakaian korang.

*Berdasarkan ujian makmal.
Hebat sangat ke kapsul sekecil ini?
Untuk membuktikan pada anda semua, min telah memutuskan untuk mengujinya dengan beban pakaian yang dihasilkan selama seminggu dari mereka yang sudah keluarga.
Semua kotoran ini dihasilkan daripada tumpahan teh tarik dan kicap, apron yang sangat kotor dan timbunan pakaian senaman yang dipenuhi dengan peluh serta berlumpur.
Min memang terkejut tau sebab Power Laundry Capsule Breeze ini telah berjaya menghilangkan segala kesan kotoran yang melekat pada baju.
Berikut adalah beban pakaian dari min :
Kredit Foto: Says
Kami memilih varian utama Breeze, Sakura Blossom untuk review kali ini
Kredit Foto: Says
Terdapat tiga varian dengan bau dan fungsi yang berbeza seperti Sakura Blossom, Fresh Lavender, dan Fresh Eucalyptus.
Varian Sakura Blossom yang min gunakan ini mempunyai fungsi pelindung warna untuk mengelakkan pakaian korang daripada luntur tau.
Anda boleh lihat dengan jelas 3 variasi warna dan fungsi yang berbeza dalam satu pod kecil ini, bak pepatah kecil-kecil cili padi!
Berikut adalah saiz kapsul :
Kredit Foto: Says
Walaupun kecil, satu kapsul ini sudah cukup untuk membersihkan beban pakaian sehingga 5kg ke 7kg!
Kredit Foto: Says
Menurut Breeze, jika beban pakaian anda melebihi 7kg amatlah disyorkan untuk menggunakan dua atau lebih kapsul untuk hasil yang terbaik. Ia juga sesuai untuk digunakan pada mesin basuh front-load & top-load!
Disebabkan beban yang min gunakan adalah kira-kira 4kg hingga 5kg jadi min hanya menggunakan satu kapsul sahaja.
Caranya mudah je, min hanya perlu memasukkan kapsul ke dalam mesin basuh kemudian masukkan pakaian kotor dan basuh macam biasa. Anggaran kitaran mesin basuh min ialah 30 hingga 45 minit je.
Kredit Foto: Says
Voilà, pakaian sudah siap dibersihkan!
Kredit Foto: Says
Perkara pertama yang menarik perhatian min ialah wangiannya. Min terkejut sebab dengan muatan pakaian yang agak banyak ia boleh berbau seharum ini.
Yang paling penting sekali tiada saki-baki dari kapsul melekat pada baju tau. Menurut Breeze, kapsul ini mampu larut serta-merta sebaik sahaja ia terkena air.
Min siap check sama ada noda kotoran tersebut masih ada ada tidak dan ternyata semua pakaian min memang bersih!
Berikut adalah gambar sebelum dan selepas setiap pakaian yang terkena kotoran degil :
1. Baju yang tertumpah kicap
Kredit Foto: Says
2. Baju yang tertumpah teh tarik
Kredit Foto: Says
3. Apron yang kotor
Kredit Foto: Says
4. Pakaian senaman yang terkena lumpur
Kredit Foto: Says
Macam yang anda boleh lihat, hampir semua noda berjaya dihilangkan. Walaubagaimanapun terdapat saki-baki kecil kesan teh tarik pada baju putih dan ianya hampir tidak kelihatan dan kebanyakan noda juga berjaya ditanggalkan dari pakaian tersebut.
Min rasa satu atau dua cucian lagi, atau mungkin membasuhnya dengan lebih lama ianya mampu menghilangkan noda tersebut.
Selain daripada kotoran, min rasa warna dari pakaian turut kelihatan lebih menyerlah dari sebelumnya dan berkemungkinan besar ianya daripada fungsi pelindung warna varian Sakura Blossom.
Betul Ke kapsul sekecil Power Laundry Capsules Breeze 3-in-1 ni mudah digunakan & mampu berfungsi dengan baik?
Kredit Foto: Says
Min selalu stress sebab pencuci pakaian min selalu bersepah-sepah tau?
Nasib baiklah ada Power Laundry Capsules Breeze 3-in-1ni, jadi min dah tidak perlu lagi berurusan dengan sebarang bahan pencuci yang bersepah sana sini atau menggunakan agen pencuci, pelembut dan pewangi yang berbeza. Fuhh lega!
Untuk anda yang suka melancong di dalam atau luar negara dan memang kalau boleh nak cuci pakaian dengan sendiri, kapsul ini sangat berguna terutamanya jika anda mencuci pakaian tersebut di kedai dobi.
Sangat mudah untuk dibawa!
Min rasa kapsul ini memang berfungsi dengan baik untuk semua orang terutamanya mereka yang sibuk dan cuba nak menjimatkan masa atau mereka yang ingin mempunyai detergen dobi  tapi hanya menggunakan ruang yang minimum.
Breeze mempunyai dua saiz pek untuk setiap varian, tab 18 kapsul (RM19.90) & pouch 40 kapsul (RM39.90)
Kredit Foto: Says
Kalau anda nak tahu, 18 kapsul dalam bentuk tub hanya berharga RM19.90 dah cukup berbaloi untuk keluarga yang kecil atau anda yang tinggal bersendirian. Bagi mereka yang kerap melakukan cucian yang banyak, anda boleh pertimbangkan dalam bentuk pouch 40 kapsul yang berharga RM39.90
Setiap varian didatangkan dengan fungsi yang berbeza seperti :

Sakura Blossom: Mempunyai pelindung warna untuk mengelakkan pakaian daripada luntur
Fresh Eucalyptus: Penuh dengan haruman yang mampu menyegarkan pakaian anda
Fresh Lavender: Setiap kapsul dibungkus dengan sifat anti-malodour

Semua varian ini didatangkan dengan enzim yang diperoleh secara semula jadi, tiada pencerah optik dan merupakan anti hama, habuk serta anti bakteria. Ianya juga berfungsi dengan baik untuk penggunaan indoor. Ini yang kita mahukan!
Kredit Foto: Says
Cepat tunggu apa lagi, anda boleh dapatkan Power Laundry Capsules Breeze 3-in-1 di Shopee atau Lazada, serta di pasar raya besar dan super terkemuka seperti AEON, AEON Big, Lotus’s, Giant, Mydin, Village Grocer, The Food Merchant, Econsave, TF Value Mart, dan Billion.


Kami Dah Cuba Sendiri Astro Ultra Box, Ini Ciri-Ciri Baru Yang Anda Sekeluarga Pasti Suka!

Astro baru-baru ini telah melancarkan produk dan perkhidmatan terbaharu mereka melalui Ultra Box. Ia membawakan kandungan Astro dalam resolusi 4K UHD, fungsi rakaman awan (Cloud Recording) yang membolehkan pengguna merakam lebih daripada satu siaran secara serentak, dan juga hadir dengan antaramuka baharu yang segar.

Memandangkan kami di Sirap Limau dah pun berjaya naik taraf set-top-box (STB) yang sedia ada ke Astro Ultra Box ni, jom kami kongsikan beberapa ciri-ciri best yang anda wajib tahu.

1. Paparan skrin antaramuka kini berwajah baru!
Paparan baru ini membolehkan carian kandungan dengan lebih mudah. Semua program yang dipaparkan tersedia untuk ditonton tanpa dikenakan bayaran kecuali program yang dipaparkan dalam Store.

2. Nikmati lebih 50,000 video menarik
Kami yakin semua orang suka dengan kelebihan yang satu ini. Anda hanya perlu sambungkan Ultra Box kepada internet dan nikmati lebih 50,000 video on demand di rumah atau melalui Astro GO. Pendek kata, strim saja mana-mana kandungan hiburan daripada Ultra Box bila-bila masa yang anda suka. Ada drama terkini (Catch Up), filem (Movies), program kanak-kanak (Kids) dan macam-macam lagi.

3. Kualiti gambar 4K UHD
Dengan Ultra Box, kini anda boleh menonton kandungan beresolusi 4K UHD menerusi saluran 780. Kandungan filem terpilih juga akan ditawarkan pada resolusi ini menerusi saluran Astro Best 481.

Setakat ini, antara kandungan yang ditawarkan ialah Liga Perdana Inggeris, Formula 1, dokumentari dan filem terpilih. Untuk peminat sukan, anda juga boleh menyaksikan perlawanan UEFA EURO 2020 yang akan datang dengan kualiti 4K UHD.
Walau bagaimanapun, untuk menikmati tontonan 4K UHD, pelanggan memerlukan televisyen 4K yang bersesuaian ya.
4. Fungsi rakaman awan lebih syok
Paling menarik, Astro Ultra Box dan Astro GO membolehkan pelanggan merakam mana-mana program secara serentak di mana-mana peranti dan kandungan itu akan disimpan di Astro Cloud di mana ia boleh diakses pada bila-bila masa dan di mana-mana sahaja.

Setiap pelanggan diberikan 200 jam simpanan HD secara percuma dan tambahan 1,500 jam simpanan secara pilihan yang boleh dibeli dengan harga serendah RM15 sebulan. Memang ultra syok lah!
5. Boleh tonton semula siaran yang terlepas dari awal
Kalau anda nak tahu, antara fungsi paling kami suka ialah ‘Play from Start’. Melalui fungsi ini, anda boleh mainkan semula rancangan atau drama kegemaran dari awal siaran.

Kami yakin semua pasti berpuas hati dengan fungsi ini kerana mereka boleh menonton rancangan siaran langsung dari awal walaupun jika mereka terlepas minit-minit awal.
6. Carian
Dengan menaik taraf ke Ultra Box, carian juga jadi lebih mudah untuk kandungan dari katalog yang merangkumi siri TV, filem, program kanak-kanak, kandungan langsung dan rakaman anda sendiri. Anda boleh buat carian mengikut padanan tajuk program, pelakon, pengarah dan juga saluran. Senanglah nak strim nanti.

7. Tonton program yang sama di peranti berlainan
Haaa… lagi satu fungsi yang agak mengejutkan kami ialah anda boleh hentikan program di satu peranti dan anda sambung semula program yang anda tonton tadi di peranti yang lain menerusi Astro GO.

Contohnya, anda sedang menonton rakaman drama Hero Seorang Cinderella di televisyen. Tapi tiba-tiba ada hal nak keluar rumah pulak. Tiada masalah, anda boleh sambung menonton drama tersebut di telefon pintar sampailah habis. Ya, dengan fungsi ‘Stop Here, Continue There’, anda boleh menonton Astro secara ‘Multi-screen’.
Naik taraf percuma untuk pelanggan sedia ada!

Berita baik untuk pelanggan sedia ada Astro yang melanggan pakej RM100 dan ke atas, anda sebenarnya boleh menaik taraf set-top-box (STB) masing-masing ke Ultra Box secara percuma tau! Bayaran RM199 pula akan dikenakan bagi pelanggan dengan pakej di bawah RM100.
Apa yang pasti, pada waktu yang sama kontrak anda akan disambung selama 24 bulan lagi untuk pasca penaiktarafan. Sebarang maklumat lanjut anda boleh kunjungi laman sesawang www.astro.com.my/ultra.


Kami Kongsi Rahsia Kulit Berseri Dan Anjal Semalaman, Seperti Pakai 10x Masker Muka!

Sudahkah anda bersedia dengan kehadiran bulan Ramadan? Selalunya bila tiba bulan puasa ni kulit akan jadi extra kering sebab kekurangan air dek kerana berpuasa pada waktu siang. Tapi itu bukan alasan untuk kita biarkan sahaja kulit kita menjadi kering dan tidak sekata betul tak?
Puasa pun tetap kena jaga kecantikan kulit!

Tips kulit kekal segar dan lembap di bulan puasa yang paling utama adalah kekal hidrasi. Selain minum air yang cukup ketika sahur dan berbuka, ada satu lagi yang anda perlukan untuk menjaga kelembapan kulit. Ini dia..
Kredit gambar: IG @hawajohanis

Losen terbaru, varian ke-3 Vaseline Gluta-Hya bakal jadi tarikan ramai wanita!

Buat pengetahuan anda, Vaseline memperkenalkan varian ke-3 Vaseline Gluta-Hya untuk kulit berseri dan anjal semalaman. Tepat pada masanya untuk anda gunakan sepanjang bulan puasa dan raya!
Varian terbaru Vaseline Gluta-Hya merupakan losen terbaru yang khas untuk digunakan pada waktu malam. Nampak berseri pada keesokan hari ya!
Vaseline Gluta-Hya Overnight Radiance Repair – kulit berseri dan anjal semalaman
Kulit badan yang berseri dan anjal semalaman adalah idaman para wanita. Penjagaan badan juga sama pentingnya dengan penjagaan muka. Selepas seharian, cas semula & manjakan kulit anda dengan Vaseline Gluta-Hya Overnight Radiance Repair pada waktu malam!
Memberi kekuatan 10x lebih berkuasa daripada Vitamin C

Tak hairanlah kalau Vaseline Gluta-Hya jadi kegemaran ramai wanita sekarang.
Vaseline Gluta-Hya merupakan losen pertama Vaseline yang mempunyai GlutaGlow dan Hyaluron untuk 10x lebih kuasa berbanding Vitamin C!
Ia sehebat 10x masker muka dan mengandungi 10x Amino Peptide Complex untuk menyuburkan dan menyihatkan kulit.
Sebab menarik yang buatkan losen ini jadi rebutan, formula unik yang meletus menjadi titisan air!

Kenapa Vaseline Gluta-Hya jadi tarikan ramai? Teksturnya yang ringan membuatkan ia losyen yang sempurna untuk digunakan di badan mahupun tangan. Losen ini meletus ke titisan air untuk diserap dengan formula uniknya.
Paling best, losen ini juga tidak melekit dan cepat meresap di bawah pakaian anda. Selesa untuk cuaca lembap seperti Malaysia.
Regim pencerahan kulit siang & malam

Rangkaian Vaseline Gluta-Hya terdiri daripada 3 varian produk, iaitu Flawless Bright, Dewy Radiance dan Overnight Radiance Repair. Setiap varian memiliki keistimewaan tersendiri.
Pada waktu siang, anda boleh memilih untuk menggunakan Vaseline Gluta-Hya Flawless Bright atau Dewy Radiance. Manakala pada waktu malam, anda boleh menggunakan Vaseline Gluta-Hya Overnight Radiance Repair.
Vaseline Gluta-Hya Flawless Bright – mengurangkan bintik hitam

Jika anda runsing dengan masalah bintik hitam pada kulit, Vaseline Gluta-Hya Flawless Bright boleh bantu anda tanganinya.
Losen ini mengandungi 10x Pro-Retinol membantu mengurangkan bintik hitam untuk tona kulit sekata.
Vaseline Gluta-Hya Dewy Radiance – kulit lembap & berseri

Buat anda yang mahukan kulit lembap & berseri, Vaseline Gluta-Hya Dewy Radiance boleh jadi peneman korang di bulan puasa dan Hari Raya. Mesti kulit lagi glow dan nampak lagi berseri-seri di pagi raya nanti!
Losen ini dirumus dengan 10x Niacinamide untuk melembapkan dan mencerahkan kulit.
Losen siang dah ada. Losen malam dah ada, ha memang confirmlah berseri-seri extra anda raya tahun ni! Kulit lebih anjal, lebih lembab dan tak kusam!
Promosi hebat, jom dapatkannya di Watsons sekarang!

Dengan pembelian mana-mana produk Vaseline dalam satu resit termasuk SATU unit losyen Vaseline Gluta-Hya, anda boleh menebus item di bawah. Sementara stok masih ada.

Dalam Kedai: Cawan + Coaster Percuma dengan perbelanjaan minimum RM30
Watsons Online: Mug Seramik Percuma dengan perbelanjaan minimum RM60

Vaseline juga menawarkan Contest Spa Exclusive eksklusif bernilai RM500 setiap satu. Hanya ada 10 pemenang. Manalah tahu korang antara yang bertuah itu?
Tak sabar untuk mencuba siri Vaseline Gluta-Hya? Anda boleh dapatkannya dengan klik SINI.


Kami Kongsikan Koleksi 4 Resepi Pencuci Mulut Warna Warni Yang Sedap Sempena Raya Nanti!

Pejam celik, dah tak lama kita nak beraya. Dalam kepala dah terus terbayangkan suasana hari raya yang meriah dan penuh warna-warni. Tidak dilupakan juga, hidangan makanan raya termasuk kuih dan pencuci mulut yang menjadi tarikan utama pada pagi raya nanti. Kenalah hidang cantik-cantik supaya satu rumah berseri-seri. Barulah bersemangat nak raya!

Apa kata tahun ini kita meriahkan lagi meja makan pagi raya dengan kek-kek dan biskut bertemakan pelangi yang pasti dapat menjadi perhatian. Bukan saja cantik, rasanya pun memang sedap!

Jom kami kongsikan 4 resepi pencuci mulut warna-warni unik yang anda boleh cuba raya nanti!

Kek Gulung Bercorak

Kredit: Seismik Makan

Bahan-bahan:
60ml Planta (dicairkan)
70g tepung serbaguna
18g tepung susu
60g gula kastor
3 biji telur (gred A)
12g ovalet
1 sudu kecil ektrak vanila
Pewarna gel
200ml krim putar
30g gula aising
Cara-cara:
1. Dalam satu mangkuk, masukkan krim putar dan gula aising, pukul menggunakan mixer sehingga stiff peak.
2. Dalam satu mangkuk, masukkan tepung serbaguna, tepung susu, gula kastor, telur, ovalet dan ekstrak vanila. Pukul menggunakan mixer pada kelajuan tinggi selama 5 minit.
3. Masukkan Planta yang telah dicairkan sikit demi sedikit sambil pukul pada kelajuan sederhana sehingga sebati.
4. Asingkan adunan ke dalam 3 mangkuk yang berbeza dan warnakan 2 daripada adunan dengan warna yang dikehendaki.
5. Masukkan adunan ke dalam piping bag.
6. Mula lukis corak polka dot ke atas loyang yang telah dilapitkan baking paper menggunakan adunan yang telah diwarnakan tadi.
7. Penuhkan loyang menggunakan adunan yang tidak diwarnakan.
8. Ketuk loyang pada permukaan meja supaya gelembung udara dapat dikeluarkan.
9. Bakar selama 15 minit pada suhu 180ºC sehingga permukaan kek menjadi perang.
10. Keluarkan kek daripada ketuhar dan lapikkan permukaan kek dengan baking paper.
11. Terbalikkan kek ke atas permukaan leper.
12. Sapukan krim putar secara sekata. Masukkan strawberi dan lapiskan dengan krim putar.
13. Gulung kek dengan cepat menggunakan baking paper.
14. Rehatkan kek dalam peti sejuk selama 3 jam sebelum hidang.
Semperit Rainbow

Kredit: Seismik Makan

Bahan-bahan:

250g Planta
170g susu pekat
30g tepung kastard
400g tepung jagung
Perwarna gel

Cara-cara:
1. Masukkan Planta dan susu pekat ke dalam mangkuk dan gaul sehingga sebati.
2. Masukkan tepung kastard dan ektrak vanila dan gaul sehingga sebati.
3. Masukkan tepung jagung yang sudah diayak sikit demi sedikit dan gaulkan sehingga doh lembut terbentuk.
4. Asungkan doh ke dalam 4 mangkuk berbeza. Warnakan doh dengan warna yang dikehendaki.
5. Masukkan doh ke dalam acuan dan picit ke atas loyang non-stick.
6. Bakar biskut semperit selama 15-20 minit pada suhu 160ºC. Sejukkan biskut sepenuhnya sebelum disimpan di dalam bekas kedap udara.

Kek Marble Jelita

Kredit: Seismik Makan

Bahan-bahan:

1 cawan Planta
1 cawan gula kastor
5 biji telur (gred A)
1 sudu kecil ekstrak vanila
1/4 cawan susu cair
2 cawan tepung berserbuk penaik

Cara-cara:
1. Dalam satu mangkuk, masukkan Planta dan gula kastor. Pukul menggunakan mixer pada kelajuan tinggi selama 5-6 minit sehingga sebati dan kembang.
2. Masukkan telur satu per satu dan pukul pada kelajuan sederhana sehingga adunan sebati.
3. Masukkan ekstrak vanila dan susu cair. Pukul pada kelajuan sederhana sehingga adunan sebati.
4. Masukkan tepung berserbuk penaik sikit demi sedikit dan gaul menggunakan spatula sehingga sebati.
5. Asingkan adunan ke dalam 4 mangkuk berbeza. Warnakan adunan dengan warna yang dikehendaki.
6. Masukkan adunan ke dalam piping bag.
7. Pipekan adunan secara bergilir-gilir ke dalam loyang 8X8 yang telah dilapitkan baking paper.
8. Lorekkan corak pada permukaan adunan menggunakan chopstick.
9. Bakar selama 50 minit – 1 jam pada suhu 150ºC-160ºC, ataupun sehingga kek telahpun masak.Nota: Tutup permukaan kek dengan aluminium foil pada minit ke 25 untuk mengelakkan permukaan kek dari menjadi warna perang.

Biskut German Warna-Warni

Kredit: Seismik Makan

Bahan-bahan:

130g Planta
60g gula aising
100g tepung serbaguna
100g kanji kentang
1 sudu kecil ekstrak vanila
Pewarna gel

Cara-cara:
1. Mulanya sekali, panaskan ketuhar pada suhu 160ºC.
2. Dalam satu mangkuk, masukkan Planta, gula aising dan ekstrak vanila. Pukul menggunakan mixer sehingga sebati.
3. Masukkan tepung serbaguna dan kanji kentang, dan gaul menggunakan spatula sehingga doh lembut terbentuk.
4. Asingkan doh kepada 4 mangkuk yang berbeza dan warnakan dengan warna yang dikehendaki. Sejukkan doh di dalam peti sejuk selama 10 minit.
5. Bulatkan doh menjadi bentuk bebola seberat 8 gram dan aturkan ke atas loyang non-stick.
6. Leperkan menggunakan garfu.
7. Bakar selama 15-20 minit pada suhu 160ºC. Sejukkan sepenuhnya sebelum simpan dalam balang.
Planta, menaikkan rasa dan aroma wangi pelbagai jenis masakan!
Satu ramuan, tetapi boleh digunakan untuk pelbagai resepi. Sangat versatil!

Kredit: Planta

Selain menambah kenikmatan dalam masakan anda, marjerin Planta juga diperkayakan dengan 9 vitamin iaitu Vitamin  A, D, E, B1, B2, B6, B12, Asid Folik dan Niasin yang sangat penting untuk tumbesaran anak-anak tersayang.
Untuk info tambahan tentang Planta, klik di sini.


“Kami Sanggup Datang, Pikul Mangsa Ke Tempat Selamat” – Anggota Bomba

“Kami sedaya upaya membantu mengeluarkan mangsa banjir dengan segala yang kami ada. Kalau tiada sampan, kami sanggup datang dan pikul mangsa ke tempat selamat. Apakan daya, kami tidak mampu memuaskan hati semua orang,”.
Itu luahan Pegawai Operasi Zon 4 Selangor (Hulu Langat) Jabatan Bomba Penyelamat Malaysia (JBPM) Selangor, Penolong Penguasa Bomba Mohamad Akmal Mohamad Khairi.

Bencana sangat luar biasa bataskan kerja menyelamat
Mohamad Akmal berkongsi luahan itu menerusi Facebook (Fb) miliknya susulan kritikan dilemparkan netizen terhadap anggota bomba yang dikatakan lambat bertindak dalam menyelamatkan mangsa banjir.

Menurut Mohamad Akmal, bencana yang berlaku ada kalanya sangat luar biasa hingga membataskan anggota melakukan kerja menyelamat mangsa ditambah lagi dengan kekangan ketika bertugas.

“Kami bertugas dengan anggaran tujuh hingga 12 anggota di setiap balai bagi satu syif. Apabila ada panggilan kecemasan banjir, kami semua akan bergegas ke lokasi panggilan yang pertama dahulu.
“Ketika berlakunya bencana, panggilan kecemasan yang masuk kebiasaannya akan bertalu-talu dan tanpa henti, itu tidak termasuk lagi panggilan terus ke telefon bimbit anggota dan pegawai.
“Tiada masa nak rakam video atau ambil gambar ketika bekerja”

“Persoalannya, bagaimana kami nak hadir 10 tempat berbeza dalam masa yang sama? Kami tiada masa untuk merakam video atau mengambil gambar ketika bekerja kerana kami sememangnya tiada masa untuk berbuat demikian,” katanya.
Menurutnya, anggota dan pegawai bertugas mengikut prosedur operasi standard (SOP) dan Indeks Petunjuk Prestasi (KPI) ditetapkan.
Katanya, amalan JBPM sama seperti agensi lain iaitu mementingkan keselamatan terlebih dahulu sebelum melakukan tugas menyelamat bagi mengelakkan risiko pada diri sendiri mahupun rakan sepasukan.
“Ketika itu, masa dan peluang adalah amat terhad untuk kami bertindak. Bilangan anggota kami terhad, aset juga terhad.
“Satu pasukan penyelamat terpaksa memberi maklum balas beratus panggilan. Pada masa itu, kami akan utamakan kes yang boleh kami respon (beri maklum balas) bergantung kepada tahap bahaya dan risiko bakal dihadapi.
“Ada masanya, kami sanggup mengambil risiko tinggi demi menyelamatkan nyawa. Apabila berlakunya bencana, kami tidak tamatkan syif kami dengan balik tepat pada masa tetapi sanggup bekerja lebih masa tanpa mendapat apa-apa bayaran demi keselamatan nyawa (masyarakat) dan harta-benda anda.
“Saya bertugas di pejabat bomba mengikut waktu pejabat tetapi apabila terima panggilan kecemasan, saya perlu hadir ke lokasi tidak kira waktu dan masa. Tengah malam, pagi buta (awal pagi), hari cuti dan waktu rehat pun tetap akan hadir demi tugas,” katanya.
“Langsung tak dihargai, malah dituduh lembab & makan gaji buta”
Tambahnya, apabila berlakunya bencana, tugas selaku pegawai kanan sedikit berbeza dengan anggota kerana tiada syif.
Katanya, pegawai perlu bertugas merancang, mengkoordinasi dan mengawal tindakan operasi sehingga keadaan selesai.
“Kadang kala, memakan masa hingga lebih 48 jam lamanya. Kami terpaksa melupakan waktu rehat, saat bersama anak dan isteri serta penat jerih di pejabat kerana kami tahu, tugas kami masih belum berakhir.
“Bagaimanapun, apabila kami muncul membantu, tiada langsung sikap menghargai walau dengan ucapan terima kasih namun lebih teruk lagi pengorbanan kami dibalas dengan cercaan lambat, lembab, makan gaji buta dan macam-macam lagi.
“Fahamilah kami juga, kami juga manusia. Kami juga ada keluarga, batas kemampuan juga hati dan perasaan. Fikirlah dahulu sebelum berkata-kata,” katanya.
Katanya, pemergian enam anggota bomba akibat lemas ketika melakukan kerja menyelamat pada 2018 masih meninggalkan kesan mendalam buat semua sehingga kini.
“Enam sahabat seperjuangan kami pergi meninggalkan kami serentak. Hanya Allah yang tahu hati kami,” katanya.


Kami Senaraikan 12 Spot Bertoksin & Berhabuk Yang Tersembunyi Dalam Rumah Anda

Tahu tak, rumah yang anda diami sekarang ini mampu mengumpul sehingga 18kg habuk dalam tempoh setahun. Lagi berat dari seguni beras 15kg tau! Bahaya betul untuk kanak-kanak dan bayi yang tinggal bersama kan? Sebab mereka menyedut udara 50% lebih tinggi dari orang dewasa!
Pasti anda terbayang mana habuk sebanyak itu boleh datang? Sebenarnya, ia terhasil dari udara tercemar dari luar lalu terkumpul di dalam rumah. Seterusnya, ia membuatkan udara dalam rumah kita 5 kali lebih tercemar! Nak tahu mana habuk-habuk itu semua bersembunyi? Teruskan membaca…

1. Bantal tidur

Memandangkan bantal kita guna untuk tidur setiap malam, ada baiknya kita jemur di bawah cahaya matahari dan tukar sarung bantal secara kerap.

2. Anak patung

Anak-anak anda pasti banyak koleksi anak patung dan kerap bermain dengannya kan? Percaya atau tidak, setiap ruang udara pada anak patung mampu memerangkap udara tau! Jemur anak patung juga secara kerap ya!
3. Permainan kanak-kanak

Jika anak anda ada mainan seperti alatan memasak, kereta mainan dan sebagainya, baik anda kerap cuci semua permainan itu bagi mengelakkan habuk makin banyak melekat padanya.
4. Tingkap

Kami yakin, banyak habuk di tingkap rumah anda. Pastikan kawasan dan setiap celahan tingkap dibersihkan ya!
5. Bawah perabot

Kawasan yang sukar dicapai seperti bawah perabot, sangat berpotensi untuk menjadi lokasi habuk terkumpul. Maka, usaha sapu atau bersihkan secara kerap ya?
6. Penapis penghawa dingin

Pastikan anda servis dan bersihkan penapis penghawa dingin sekurang-kurangnya 6 bulan sekali untuk mengelakkan habuk makin terkumpul.
7. Haiwan peliharaan

Kucing, hamster atau pelbagai lagi haiwan peliharaan yang ada di rumah anda sangat berpotensi untuk menjadi lokasi habuk terkumpul. Tak kiralah pada bulu, tempat makan atau tempat tinggal mereka, pastikan ia sentiasa bersih okay!
8. Celah-celah kelopak bunga

Kami yakin, rumah anda pasti banyak hiasan seperti pokok bunga palsu kan? Di balik celahan kelopak bunga adalah spot paling mudah habuk terkumpul. Rajinkan diri untuk membersihkan kawasan seperti itu!
9. Spray rambut

Jangan tak tahu ya, spray rambut yang biasa anda guna, tidak bagus untuk udara sekeliling dan badan kita kerana ia mengandungi aerosol. Kurangkan penggunaanya dan kalau boleh, elak terus!
10. Api di dapur memasak

Waktu menggoreng di dapur, gas memasak anda mengeluarkan gas nitrogen dioxide yang juga kurang bagus untuk udara di sekeliling kita.
11. Pan menggoreng

Sebut pasal dapur tadi, waktu anda menggoreng pasti gunakan minyak kan? Kalau anda nak tau, setiap percikan minyak ke udara bahaya untuk kita tau! Sebab, andalah yang bakal menyedut udara yang tercemar tu!
12. Produk pembersihan

Produk pembersihan yang biasa anda guna di rumah, mengandungi formaldehyde yang bahaya untuk udara kita. Jadi, hati-hati dalam memilih produk ya!
Jom bersihkan udara di setiap inci rumah anda dengan pembersih udara Dyson

Memandangkan banyak spot tersembunyi habuk dalam rumah anda, jom gunakan pembersih udara Dyson Pure Cool yang terbaru. Ia dilengkapi fungsi diffused, pusingan 350 darjah, paparan LCD bagi memaparkan kualiti udara dan waktu terkini, 2 penapis yang boleh dibeli secara berasingan berserta 3 sensor pintar!
Boleh didapati dalam 2 model mengikut kegunaan anda, pembersih udara Dyson Pure Cool mampu menapis udara di seluruh ruang dalam bilik, memerangkap gas dan 99.95% partikel halus sekecil 0.1 mikron.

Malah, anda juga boleh mengawal pembersih udara Dyson Pure Cool ini di rumah dari mana-mana di seluruh dunia menggunakan aplikasi untuk platform iOs dan Android yang kini sudah diberi kemaskini terbaru! Dengan paparan lebih cantik, mesra pengguna dan boleh diakses pada jarak jauh, mesti anda senang nak guna lepas ni!
Ini antara model pembersih udara Dyson Pure Cool yang boleh anda pilih…

Dyson Pure Cool Desktop purifying fan (DP04) – berharga RM2,259

Dyson Pure Cool Tower purifying fan (TP04) – berharga RM2,829
Kedua-dua pembersih udara Dyson Pure Cool ini boleh didapati dalam warna putih/perak, hitam/nikel dan iron/biru secara atas talian di shop.dyson.my, Dyson Demo di The Gardens Mall dan kedai elektrik yang mengambil bahagian. Untuk maklumat lanjut, layari www.dyson.my. Jom bersihkan udara dalam rumah!


Kami Senaraikan Pantang Larang Untuk Ibu Hamil Mengikut Budaya Melayu, Cina & India. Oh, Baru Tahu!

Pantang larang merupakan kepercayaan masyarakat Melayu berkaitan dengan adat dan budaya warisan nenek moyang kita dahulu. Ia adalah sesuatu perkara yang menyekat kita dari melakukan sesuatu kerana ada keburukan disebaliknya.
Sebenarnya, pantang larang ni juga bertujuan untuk mendidik masyarakat khususnya generasi muda tentang kehidupan. Orang Melayu ni kan terkenal dengan sifat suka berkias!

Tapi, kalau anda nak tahu, kaum-kaum lain di Malaysia seperti Cina dan India pun ada pantang-larang masing-masing tau. Kali ni, admin nak senaraikan beberapa pantang larang mengikut kaum Melayu, Cina dan India untuk ibu mengandung ataupun mak buyung.
MELAYU
Kaum Melayu dengan pantang larang memang tak dapat dipisahkan. Bermula dari lahir, perkahwinan, mengandung sehinggalah kematian, ada sahaja pantang-larang yang diturunkan dari nenek moyang kita dulu. Tapi, yang paling kerap ditujukan adalah kepada ibu mengandung.

Bukan apa, ibu mengandung ni membawa seorang lagi nyawa dalam perutnya. Jadi, mestilah orang disekelilingnya mengambil berat akan kesihatan dan keselamatan bayi yang dikandung tu. Mesti bila berjumpa, akan ada kaum keluarga terdekat terutamanya, ibu, nenek dan makcik kita menurunkan pelbagai petua.

Jangan mencaci, menghina dan bergaduh dengan orang. Nanti muka anak menyerupai orang tersebut.
Yang ini memang biasa kita dengar. Kalau tak mengandung pun, perkara ni memang kita kena jauhkan. Tak baik tau! Sebenanrnya, statement muka anak akan menyerupai orang yang bergaduh dengan kita ni adalah mitos. Namun, tak salah kalau kita pandang dari sudut positif.
Yelah, orang mengandung ni badannya sentiasa penat dan emosinya kurang stabil. Silap sikit, mungkin boleh naik angin. Dikhuatiri bila bergaduh dengan orang tu akan mengakibatkan mereka hilang sabar dan melakukan benda yang tidak sepatutnya.
Seharusnya, banyakkan berzikir, bersabar dan berfikiran positif. Barulah boleh enjoy momen-momen pregnancy dengan gembira kan, mommies?
Jangan pukul binatang, nanti anak dalam perut terkenan.

Macam yang dikatakan tadi, ibu mengandung ni hormonnya tak stabil dan emosinya mudah terganggu, asyik nak marah je 24 jam. Ada orang kata, bila mengandung, karakter mereka juga akan bertukar.
Yelah, masa belum mengandung, sayang sangat dengan binatang. Siap bawak tidur sekali. Dah anggap macam anak! Tapi, bila mengandung, lain pula jadinya! Terus tak suka dan rasa nak marah je bila tengok binatang tu.
Mungkin sebab tu wujudnya pantang larang ni. Bimbang ibu mengandung terpukul atau terjadi perkara yang buruk dekat binatang tersebut.
Jangan duduk di tangga dan keluar rumah seorang diri pada waktu malam.
“Eh, kenapa pulak tak boleh duduk di tangga?” atau “Lecehnya tak boleh keluar malam!’
Haa..mesti ada mak buyung yang merungut kan? Nanti dulu..sebenarnya, orang dulu-dulu tak kasi ibu mengandung ni duduk dekat tangga sebab takut tergelincir dan jatuh. Mana tahu, tangga tu licin atau tersadung kaki ke, kan dah bahaya dekat kandungan tu! Sebab tu orang tua-tua marah!
Lagi satu, ada sebab tau kenapa mereka marah bila mak buyung ni keluar malam. Yelah, malam hari kan cuaca dingin, gelap dan sunyi. Tak elok kalau mak buyung ni merayau seorang diri. Takut terberanak pula tiba-tiba, dah takde siapa tahu!
CINA
Selalu kita dengar pantang larang dari orang Melayu je kan? Jarang kan kita dengar pantang larang untuk ibu mengandung dari kaum Cina. Jom baca perkara-perkara yang boleh dan tak boleh dilakukan oleh ibu mengandung menurut kaum Cina pula..
Tak boleh makan ketam, nanti bayi asyik meleleh air liur.
Aik? Bila makan ketam, nanti bayi meleleh air liur? Selalu kita dengar, kalau ibu tak makan sesuatu yang dia idamkan semasa mengandung, anak yang keluar nanti akan asyik meleleh air liur kan? Ni, makan ketam pulak. Betul ke?
Haa..ada sebabnya! Makanan laut ni sebenarnya bagus untuk ibu hamil kerana ia mengandungi zat gizi, protein, zat besi yang diperlukan untuk perkembangan bayi. Cuma, jangan ambil secara berlebihan kerana ada sesetengah makanan laut yang mengandungi kadar merkuri yang tinggi dan dikhuatiri masuk kedalam darah lalu merosakkan perkembangan otak dan sistem saraf bayi.
Tengok, orang dulu-dulu lagi arif tau! Nak makan tu boleh, tapi kena berhati-hati dan jangan makan secara berlebihan ya!
Jangan makan dan minum benda sejuk seperti ais krim dan tembikai, nanti anak keluar besar.

Yang ini selalu jugak admin dengar. Ada yang kata tak boleh langsung minum ais dan makanan sejuk, ada yang kata boleh. Kelirulah!
Sebenarnya, minum dan makan benda sejuk semasa hamil tak membahayakan ibu dan bayi pun. Mitos yang mengatakan, kalau minum ais, nanti bayi besar tu tak ada kena mengena dengan suhu air yang diminum oleh ibu. Malah, jika kita minum air berais atau sejuk, maka badan kita pun akan menjadi lebih sejuk dan lebih banyak kalori digunakan untuk menaikkan semula suhu badan kita ke paras normal. Jadi, berat badan kita pun taklah banyak meningkat!
Cuma, orang dulu-dulu takut kalau minum air nanti jadi batuk pula. Dapat penyakit lain pula nanti!
Dilarang menggunakan gunting / penyepit kuku.
“Tak boleh guna gunting dan kepit kuku? Susah lah macam tu..”
Nanti dulu, bagi admin lah kan, ada sebabnya kenapa ibu hamil tak boleh menggunakan kedua-dua benda tu. Cuba anda fikir, gunting dan penyepit kuku kan tajam. Manalah tahu, masa tengah pegang gunting tu, ada orang tersiku tangan atau gunting terlepas dari pegangan ke, dan terus terkena anggota tubuh yang lain. Dah jadi kes lain pulak nanti.
Lepas tu pula, bahaya kalau ibu mengandung yang dah sarat, nak kepit kuku kaki sendiri. Bila dah masuk 8 ke 9 bulan tu perut mestilah dah besar, masa tu kaki pun dah tak nampak sebab dah kena tutup dengan perut. Kan bahaya tu nak menunduk dan potong kuku sendiri. Takut terkepit isi dan luka pula nanti!
INDIA
Sama juga dengan kaum India. Mereka juga ada pantang larang yang tersendiri buat ibu mengandung.
Jangan tidur berlebihan pada waktu siang.

Kita sedia maklum, mengandung ni memang badan kerap letih dan lesu. Ada yang bila mengandung, rasa mengantuk 24 jam. Dekat mana-mana pun boleh terlelap. Tapi, itulah pengorbanan seorang ibu. Penat macam mana pun, kena sentiasa pastikan kesihatan anak yang dikandung.
Bila hamil juga, ada rutin yang wajib diikuti seperti tidur yang cukup, makan tepat pada waktunya dan makan ubat yang dinasihatkan oleh doktor. Kalau tak, kesian pada anak yang dikandung tu. Pantang larang ini sebenarnya adalah untuk memastikan supaya si ibu tidak skip setiap rutin tersebut.
Yelah, bimbang bila tidur sepanjang hari, makan ke mana, ubat ke mana. Kan membahayakan kesihatan kandungan tu!
Saudara mara & jiran tak boleh melawat ibu dan bayi dalam tempoh berpantang. Nanti bayi terkejut.
Selalunya tempoh berpantang adalah selama 40 hingga 44 hari. Tapi, bagi kaum India, mereka mengamalkan berpantang selama 60 hari! Lamanya 60 hari.
Pada tempoh itu juga, saudara mara dan jiran tetangga tidak digalakkan untuk melawat ibu dan bayi yang baru lahir tu. Bukan apa, ibu yang baru melahirkan tu masih dalam keadaan lemah dan perlukan rehat yang secukupnya. Dah lah nak jaga dan menyusukan bayi lagi, nanti bila ramai-ramai datang, tak sempat pulak dia berehat.
Begitu juga dengan bayi yang baru lahir tu. Persekitaran kita sememangnya terdedah dengan pelbagai penyakit, antibodi bayi pula masa ni masih rendah dan senang untuk mereka mendapat penyakit. Sebab tulah kena tunggu mereka habis tempoh berpantang, barulah boleh lawat. Masa tu pun, si ibu pun dah kuat dan bertenaga sikit.
Kesimpulannya, terpulang kepada anda untuk percaya atau tak. Pantang larang ni sebenarnya cara orang tua dahulu menjaga ibu hamil dari perkara yang boleh memudaratkan kandungan. Apapun, yang penting, kena makan makanan berkhasiat dan nutrisi yang cukup untuk bayi dalam perut.
SEBAB ITULAH, ANDA KENA CUBA ANMUM MATERNA!
Anmum Materna ni adalah susu pra-natal nombor satu di Malaysia. Anmum dengan MindQ Connect mengandungi nutrien penting untuk menyokong perubahan mengagumkan buat ibu hamil dan si manja dalam kandungan.
Kalau anda nak tau, Anmum Materna ni adalah satu-satunya susu pra-natal tanpa gula tambahan dan rendah lemak yang dilengkapi dengan probiotik DR10 dan inulin. Persekitaran usus yang baik seterusnya menyokong penyerapan nutrien.Jadi, mak buyung semua, jangan lupa amalkan 2 gelas susu Anmum Materna setiap hari untuk memenuhi 100% asid folik dan kalsium yang diperlukan semasa hamil tau!

Susu Anmum Materna juga kini terdapat dalam bentuk sachet. Senang nak bawa ke mana-mana!
Untuk info lebih lanjut, klik sini www.anmum.com.my


Kami Share Satu ‘Lubuk’ Untuk Anda Beli Barang Berjenama Luar Negara Pada Harga Berpatutan

Semua orang ingin memiliki barangan berjenama, sampai terbawa ke mimpi. Barangan berjenama ni lebih berkualiti dan tahan lama. Lebih-lebih lagi kalau barangan tu dari luar negara. Memang mahal tapi kalau pandai survey, anda boleh dapat dengan harga berpatutan.
Sebenarnya, kami nak kongsikan satu page bisnes online baru di Facebook dengan anda. Banyak barangan berjenama yang dijual. Ada yang susah nak jumpa di Malaysia. Hm, page apa ya? Sebelum tu, jom kita tengok apa yang uniknya pasal page baru ni. Hihi.

Barang jualan terus dari Australia, seriuslah?

Anda pasti susah nak percaya. Page yang kami temui ini menjual barang terus dari Australia secara online tau. Barang apa yang anda fikir hanya boleh dapat di Australia? Mereka boleh dapatkan untuk anda dengan harga berpatutan. Memang hebat! ?

Macam-macam ada sampai rambang mata!

Bagi perempuan, anda akan terkesima dengan barangan yang dijual. Page ni menjual baju, topi, kasut, beg, produk supplement, kecantikan dan lain-lain lagi. Memang cuci matalah kalau macam ni. Nak beli, biar beli borong. Baru puas! ? Kebanyakkan rekaan susah nak dapat di Malaysia okay! Kalau ada pun, anda boleh dapat dengan harga lebih murah berbanding di sini.

Paling best, ada banyak jenama terkemuka seperti Obey, Stussy, Fila, Adidas, Champion, Blackmores, Swisse, Eaoron, dan sebagainya dijual. Senang cerita, macam-macam ada! Pilih saja mana yang anda berkenan. Entah-entah, semua anda berkenan tak? Hihi.
Servis terbaik dan respon yang pantas!

Tak guna kalau jual barangan berjenama tapi servis teruk. Haa, ni nak bagitahu. Page ini sangat responsif dengan pelanggan. Bila anda pm, mereka akan terus jawab tau. Servis mereka memang terbaik! Tak adalah anda tertunggu-tunggu bukan?
Haa.. Mesti dah tak sabar nak tahu page apa kan? Tapi ada benda menarik nak bagitahu anda. Bila dah cuci mata di page ni, kami terjumpa satu barang jualan yang menjadi kegilaan ramai perempuan di luar sana. Meh kami bagitahu barang apa tu.. ?
Eaoron Hyaluronic Acid Collagen Essence V, produk istimewa dari Australia

Untuk pengetahuan anda, Eaoron merupakan jenama untuk produk penjagaan kulit dari Australia. Nak ikutkan, dah ramai perempuan cari Eaoron Hyaluronic Acid Collagen Essence V ini. Banyak keistimewaan produk ni yang membuatkan kulit anda nampak lebih flawless tau.

Kalau kulit muka anda bermasalah, memang elok pakai Eaoron Hyaluronic Acid Collagen Essence V. Ia berupaya untuk melembap, memutih, melembutkan dan membaiki kulit muka anda yang bermasalah tu. Lagi satu, produk ni ada anti penuaan. Syoknya!
Aduh, tak sabarlah nak tahu produk ni dijual kat page apa. Macam menarik! Dah agak, anda pasti dah teruja sekarang. Meh kami bongkarkan untuk anda! ?
Nak dapatkan di mana? Pastilah di shop.inmel

Tak pernah dengar? Memang tak sangka yang shop.inmel menjual barang terus dari Australia. Tak perlu susah-susah untuk naik flight ke Australia sebab sekarang anda boleh beli secara online saja. Mudah bukan? ?

Page shop.inmel merupakan page bisnes online terbaru. Paling penting, ia boleh dipercayai. Jangan lupa untuk like dan follow Facebook Page shop.inmel dan Instagram @shop.inmel. Mereka rajin update produk yang mereka jual tau. ?
Dah follow nanti, jangan lupa share kat keluarga dan kawan-kawan di Facebook tu. Mereka pun pasti tak nak lepaskan peluang untuk dapatkan barangan berjenama dengan harga berpatutan. Shopping online puas-puas di shop.inmel okay? Yay!
Kod promo: siraplimau10


Kanak-kanak 3 Tahun Hafal Surah Muhammad Dari Al-Quran. Sungguh Hebat!

Kita sebagai orang dewasa, harus rasa malu pada anak kecil ini.


Kanak-Kanak 2 Tahun Ditemui Lemas Di Banjir Sri Muda, Alami Simptom Muntah-Muntah

Akibat kekurangan air di kawasan banjir yang berlaku di Sri Muda, Shah Alam, seorang kanak-kanak lelaki berusia dua tahun didapati lemah dan mengalami simptom muntah-muntah. Kanak-kanak tersebut ditemui berada dalam berada bersama keluarganya di dalam rumah di kawasan yang dinaiki air.
Baca juga: Jumlah Kematian Banjir Meningkat, 4 Lagi Mayat Ditemui Di Taman Sri Muda

KANAK-KANAK 2 TAHUN DITEMUI LEMAS DI BANJIR SRI MUDA
Menurut laporan Awani, Pakar Perubatan Kecemasan Hospital Klang, Dr Mohd Akmal Rahim berkata, kanak-kanak berkenaan terkandas di kawasan banjir selama dua hingga tiga hari.
“Kanak-kanak ini telah terkandas di kawasan banjir selama dua hingga tiga hari dan telah muntah banyak kali. Air dalam badan sangat kurang jadi ia beri kesan kepada tekanan darah,” jelasnya.

Terdahulu, pasukan perubatan terpaksa mendapatkan bantuan pihak polis bagi membawa keluar kanak-kanak itu yang masih berada di rumah.
Sewaktu ditemui di rumahnya, mangsa dikatakan dalam keadaan kurang bertindak balas ketika pemeriksaan dilakukan.
Ujar Dr Mohd Akmal, kanak-kanak itu dikejarkan ke Hospital Klang untuk rawatan lanjut.
Sumber: Astro Awani


Kanak-Kanak 3 Tahun Ketagih Rokok, Kalau Tak Bagi Mengamuk & Baling Barang!

Walaupun baru sahaja berusia tiga tahun, seorang kanak-kanak dari Kapanewon Ponjong, Kabupaten Gunungkidul, Indonesia dilapor mengalami ketagihan untuk merokok. Apa yang lebih merisaukan adalah dia dipercayai akan mengamuk kepada kedua ibu bapanya jika permintaan ‘pelik’ itu tidak dilayan. Macam-macam!
Baca juga: 5 Sebab Anak Boleh Jadi Biadap, Rupanya Mula Dari Mak Ayah Sendiri!

KANAK-KANAK 3 TAHUN KETAGIH ROKOK, MENGAMUK KALAU TAK BAGI!
Foto: Detik.com
Menerusi laporan Detik.Com, ibu kepada kanak-kanak ini dikenali sebagai Lisda, 35 menceritakan anaknya mula ketagih rokok berikutan tabiat mengutip puntung rokok yang berada di sekitar rumahnya dan ia bermula beberapa bulan yang lalu.

Awalnya, tiga bulan lalu, dia mengambil puntung rokok itu dan menyalakannya dengan mancis.

Susulan daripada itu, si ibu bertindak menyembunyikan mancis di rumah mereka dan suaminya, Dwi, 36 juga tidak lagi merokok di rumah selepas pulang dari kerja berikutan bimbang rokok tersebut akan diminta oleh anaknya.
Bercerita lebih lanjut, wanita ini memberitahu bahawa selain meminta rokok kepada suaminya anaknya turut meminta rokok kepada orang ramai yang lalu-lalang di hadapan rumah mereka. Perkara tersebut secara tidak langsung menyebabkan dia terpaksa membeli rokok untuk anaknya.
Orang yang lalu lalang depan rumah pun suka diminta rokok. Jadi panggil nama dia terus tanya rokok. Saya pun malu macam orang mengemis pula, saya beli sebatang di gerai dengan harga Rp 2 ribu (anggaran RM0.59)
TERPAKSA IKUT SEBAB ANAK MERENGEK

Mahu tak mahu wanita ini terpaksa memenuhi permintaan pelik tersebut jika tidak, anaknya akan ‘lemah’ dan hanya boleh bergerak jika sudah merokok.
Disoal mengenai wang yang dihabiskan untuk membeli rokok untuk anaknya wanita ini menjelaskan dia tidak pasti akan jumlah wang yang sudah dihabiskan.
Sebagai solusi akan permasalahan ini, wanita ini cuba menggunakan beberapa taktik supaya anaknya lupa untuk merokok.
Sumber: Detik.com


Kanak-Kanak 4 Tahun Maut Jatuh Dari Tingkat 18 Kondominium

Terbaharu, seorang kanak-kanak perempuan berusia empat tahun maut akibat terjatuh dari balkoni di tingkat 18, Blok B, Kondominium PV10, Jalan Danau Saujana 2, Setapak. Mengejutkan!
Baca juga: Tak Sedar Diri Sebenarnya Hamil, Wanita Hampir ‘Flush’ Bayi Dalam Mangkuk Tandas!

KANAK-KANAK 4 TAHUN MAUT JATUH TINGKAT 18 KONDOMINIUM
Foto: Sinar Harian
Menurut Ketua Polis Daerah Wangsa Maju, Superintendan Ashari Abu Samah berkata, polis menerima laporan daripada orang awam yang menemui mangsa sekitar jam 2 pagi.

“Mangsa seorang kanak-kanak perempuan berumur 4 tahun tinggal di salah satu unit di tingkat 18 kondominium tersebut. Mangsa telah jatuh dari balkoni tingkat 18 bangunan tersebut.”

Memetik laporan Sinar Harian, siasatan awal mendapati mangsa dibiarkan tidur bersendirian tanpa pengawasan manakala ibunya telah keluar dari rumah pada ketika itu.
Beliau berkata lagi, semasa kejadian, penghuni lain di kediaman terbabit sedang tidur di bilik masing-masing dan tidak menyedari mangsa ditinggalkan bersendirian.
Katanya, mayat mangsa dibawa ke Hospital Kuala Lumpur (HKL) selepas disahkan meninggal dunia oleh Penolong Pegawai Perubatan di lokasi kejadian.
“Kes disiasat mengikut Seksyen 31(1)(a), Akta Kanak-Kanak 2001 (Penganiayaan, pengabaian, pembuangan atau pendedahan kanak-kanak).
“Pihak polis menasihati ibu bapa agar tidak meninggalkan anak-anak kecil bersendirian tanpa pengawasan kerana perbuatan itu boleh dianggap sebagai satu kecuaian di bawah Akta Kanak-kanak 2001,” katanya.
Sumber: Sinar Harian


Kanak-Kanak 4 Tahun Positif Dadah Terpaksa Ditidurkan

Seorang kanak-kanak lelaki berusia empat tahun yang dilaporkan kritikal di hospital selepas dikesan mempunyai kandungan dadah tinggi dalam badan kini berada dalam keadaan sangat lemah dan terpaksa ditidurkan.
Baca juga: Akibat Ada Dadah Dalam Badan, Kanak-Kanak Usia 4 Tahun Dalam Keadaan Kritikal

KANAK-KANAK 4 TAHUN POSITIF DADAH TERPAKSA DITIDURKAN

Memetik laporan Harian Metro, ibunya yang berusia 36 tahun memaklumkan anak bongsunya yang masih dirawat di Unit Rawatan Rapi Hospital Raja Perempuan Zainab II (HRPZ II) tidak menunjukkan sebarang tanda positif. Difahamkan, mangsa yang berada dalam keadaan sangat lemah terpaksa ditidurkan.

Doktor memaklumkan anak saya perlu ditidurkan kerana keadaannya yang sangat lemah kesan daripada dadah itu.

Pilu hati saya melihat keadaannya sebegitu dan walaupun dia tidak sedarkan diri, saya tetap berbisik di telinganya agar bukakan mata dan segera sembuh. Saya hanya inginkan anak sedar sahaja, tidak mengapa kalau dia tidak boleh berjalan atau ada kesan lain, itu sahaja yang saya harapkan.
Tambah ibu kepada tiga anak ini, anak bongsunya itu adalah pemegang kad orang kurang upaya (OKU) kerana mengalami masalah pertuturan (lambat) dan baru boleh berjalan.
Terdahulu, seorang kanak-kanak berusia empat tahun kritikal selepas dikesan terdapat dadah jenis methampethamine dalam badannya. Susulan daripada itu, seorang buruh yang juga bapa saudara mangsa telah ditahan untuk membantu siasatan.
Sumber: Harian Metro


Kanak-Kanak 5 Tahun Lari Keluar & Menangis Jadi Saksi Ibu Dibunuh Kejam

Seorang wanita ditemui mati dengan beberapa kesan tikaman pada anggota badan di bilik sewanya, di sebuah bangunan di Bandar Baru Batu Kawah di sini pada Ahad.
Apa yang lebih memilukan kematian wanita terbabit dipercayai disaksikan sendiri oleh anaknya yang berusia lima tahun. Kejadian tersebut disedari oleh kenalan mangsa yang juga seorang pengusaha kedai kopi di premis berdekatan.

Baca juga: Bayi 16 Bulan Maut Dilanggar Bas Ketika Ikut Kakak Melintas Jalan
KANAK-KANAK 5 TAHUN LARI KELUAR & MENANGIS JADI SAKSI IBU DIBUNUH
Sumber: Astro Awani

Memetik laporan Awani, anak mangsa berlari keluar sambil menangis menuju ke kedai kopi tersebut dan pengusaha terbabit bergegas ke rumah kanak-kanak itu dan menemui mangsa yang berlumuran darah.

“Terdahulu, anak mangsa telah berlari keluar sambil menangis menuju ke kedai kopi terbabit. Bimbang sesuatu yang buruk berlaku, pengusaha terbabit telah membawa kanak-kanak berkenaan kembali ke rumah mereka, dan menemui mangsa yang berlumuran darah.
“Pengusaha terbabit kemudian segera melaporkan kejadian terbabit kepada pihak polis,” katanya di sini, pada Ahad.

Sementara itu, Ketua Polis Daerah Padawan, Superintendan Abang Zainal Abidin Abang Ahmad, ketika dihubungi mengesahkan telah menerima laporan kejadian sekitar jam 5.30 petang itu.
“Polis masih menjalankan siasatan dan mengumpul maklumat lanjut mengenai kejadian terbabit. “Mangsa dipercayai berasal dari Kalimantan Barat dan tinggal bersama anak perempuannya berusia lima tahun,” katanya.
Sumber: Astro Awani


Kanak-Kanak Berbangsa Cina Ini Berjaya Raih 8A Dalam Semua Subjek Agama Islam

PEROLEH 8A UJIAN PENILAIAN KELAS KAFA
Memang hebat!  Seorang kanak-kanak berbangsa Cina Hokkien dan beragama Buddha meraih keputusan 8A dalam Ujian Penilaian Kelas Kafa (UPKK) yang diumumkan Selasa lalu.
Sumber : Berita Harian

Kejayaan Por Hui Ling, 11, dari Taman Desa Jaya Kampung Gong Pak Damak, Kuala Nerus, itu adalah sesuatu yang luar biasa di Sekolah Kebangsaan Tok Jiring (SKTJ). Anak ketiga daripada empat beradik itu meraih semua A untuk semua subjek agama Islam iaitu Ulum Syariah, Pelajaran Jawi, Lughatul al-Quran (Bahasa Arab), Penghayatan Cara Hidup Islam, Bidang al-Quran, Sirah, Adab dan Amali Solat.
IKUTI KELAS UPKK ATAS KERELAAN SENDIRI

Hui Ling berkata, dia mengikuti kelas UPKK atas kerelaannya sendiri memandang abangnya, Por Jie Hao, 14, pernah mengikuti kelas UPKK di SKTJ. “Abang memperoleh 5A dan 3B dalam UPKK pada 2015 justeru saya terdorong untuk mencatat keputusan yang lebih baik daripada abang. “Ibu dan ayah pula menyokong kerana bagi mereka, saya perlu mempelajari juga apa yang murid Melayu belajar kerana semua rakan Melayu juga belajar bahasa Mandarin.

“Memang seronok apabila berpeluang mempelajari semua subjek dalam UPKK terutama subjek Pelajaran Jawi,” katanya ketika ditemui di rumahnya, hari ini. Tambahnya, dia berterima kasih kepada semua guru UPKK di SKTJ yang mengadakan kelas tambahan untuk murid yang lemah dalam subjek Pelajaran Jawi.
“Saya antara murid yang paling lemah dalam subjek Pelajaran Jawi justeru terpaksa mengikuti kelas tambahan pada Jumaat dan Sabtu.” Beliau yang mengikuti kelas beberapa bulan lalu, telah berjaya menguasai kemahiran membaca dan menulis Jawi dan boleh membaca perkataan Bahasa Arab.
Menurutnya, semua jenis ilmu atau mata pelajaran boleh dikuasai sekiranya seseorang itu mempunyai kesungguhan dan keinginan yang tinggi. “Saya hanya belajar ketika sesi pembelajaran di dalam kelas selain tidak malu untuk bertanya guru sekiranya tidak memahami sesuatu pembelajaran. Melalui disiplin itu, saya berjaya mencapai kecemerlangan di dalam UPKK,” katanya.

Sementara itu, Jie Ho berkata, dia berasa bangga dengan pencapaian yang diperoleh adiknya itu. “Semua subjek dalam UPKK itu bukan senang untuk skor A, paling susah subjek Pelajaran Jawi dan Bahasa Arab. “Saya pernah mengikuti semua kelas UPKK oleh itu sedia maklum dengan cabaran dalam menguasai dan mempelajari semua subjek.
“Apabila adik berjaya memperoleh A dalam semua subjek termasuk dua subjek yang paling susah itu ia satu pencapaian yang luar biasa dan boleh dibanggakan,” katanya yang kini bersekolah di Sekolah Menengah Sains Setiu.
Sementara itu Guru Besar SKTJ , Abdul Aziz Deraman berkata, kejayaan Hui Ling menjadi satu sejarah kepada SKTJ.
“Sebelum ini Jie Ho yang mencatat keputusan cemerlang dan diteruskan oleh Hui Ling dengan keputusan yang lebih cemerlang pada tahun ini. “Kejayaan Hui Ling itu akan menjadi perangsang dan cabaran kepada murid-murid lain yang beragama Islam untuk turut cemerlang dalam UPKK. “Hui Ling membuktikan bahawa kehendak dan kesungguhan yang tinggi biarpun diluar pemikiran mampu mencapai apa sahaja kejayaan,” katanya.
Aziz berkata, pembabitan Hui Ling di dalam UPKK atas kebenaran ibu bapa murid berkenaan iaitu Por Kin Sin dan Yeop Bee Fai. “Pihak sekolah tidak mewajibkan murid berbangsa dan beragama lain untuk mengikuti UPKK. “Apabila Hui Ling dengan kebenaran ibu bapanya menyertai UPKK, pihak sekolah berasa teruja untuk melihat pencapaian yang mampu diraih Hui Ling,” katanya. Menurutnya, Hui Ling antara 57 daripada 138 murid yang menduduki UPKK memperoleh 8A di SKTJ pada tahun ini.
Sumber : Harian Metro


Kanak-Kanak Ini Hampir Buta Akibat Dijangkiti Covid-19, Awas!

Seorang kanak-kanak lelaki berusia sembilan tahun terpaksa menyambut Hari Krismas di hospital, setelah mendapati dia hampir buta akibat jangkitan mata selepas dijangkiti Covid-19, lapor BBC hari ini.
Zac Morey, dari Bristol mula mengadu sakit pada mata 22 Disember lalu dan ibunya, Angela Morey menganggap ianya adalah hal biasa.

Baca juga: [TERKINI] Kerajaan Beri Dua Pilihan Kuarantin Kepada Jemaah Umrah
KANAK-KANAK INI HAMPIR BUTA AKIBAT DIJANGKITI COVID-19
Apabila ianya bertambah buruk, ibu kepada lima anak itu telah berunding dengan doktornya sebelum dirujuk ke Hospital Mata Bristol yang mendiagnosis anaknya menghidap selulitis orbital iaitu jangkitan kuman pada soket mata.

Pihak hospital memberikan antibiotik dan krim sebelum Zac dibawa pulang ke rumah.

Apabila tiada sebarang tanda-tanda perubahan baik, keluarga itu rujuk ke Bristol Royal Hospital for Children pada malam Krismas dan Zac ditahan wad.
Menurut laporan BBC, seluruh keluarganya telah dijangkiti Covid-19 pada 16 Disember lalu dan mereka terus mengambil langkah mengasingkan diri bersama-sama mengikut garis panduan kerajaan.

Tambah Angela lagi, kini Zac telah pulih sepenuhnya selepas menerima antibiotik intravena. Baginya, keseluruhan pengalaman itu sangat mengerikan dan menyedihkan ianya berlaku sewaktu Krismas.
Sumber: BBC


Kanak-Kanak Istimewa Kongsi Teknik Goreng Keropok Guna Microwave, Pandainya!

Bukan sahaja melalui pembesaran dari segi fizikal, kanak-kanak juga akan melalui fasa pembesaran dari segi daya pemikiran. Inilah masanya mereka akan berfikir di luar kotak dan akan menjangkau imaginasi orang dewasa. Kadang-kadang sampai ada perkara yang di luar kotak pun dapat difikir oleh mereka.
Inilah antara apa yang dikongsikan oleh seorang gadis di laman media sosial dimana adiknya yang merupakan kanak-kanak istimewa menggunakan teknik menggoreng keropok menggunakan microwave! Memang tak pernah dibuat orang, perkongsian ini mendapat perhatian ramai pengguna media sosial yang lain kerana ideanya sangat bernas!

ADIK ISTIMEWA KONGSI TIPS MASAK KEROPOK GUNA MICROWAVE

Ternyata teknik memasak keropok menggunakan microwave sangat berkesan dan lebih berkhasiat kerana tidak menggunakan minyak.

“SELAMA HIDUP, BARU TAHU..TERIMA KASIH ADIK”
Memang ramai pengguna media sosial Twitter memberi pujian kepada adiknya kerana berkongsikan idea yang bernas serta memudahkan. Maka, lebih mudahlah untuk anda masak keropok tanpa perlua takut percikan minyak lagi.

Sumber : lisaa_aa98


Kanak-Kanak Lelaki 4 Tahun Maut Didera Kakak Kandung & Rakan

Di Batu Pahat, Johor Bahru, seorang kanak-kanak lelaki berusia empat tahun meninggal dunia disyaki angkara didera. Kejadian itu berlaku pada Jumaat lalu dan menurut Ketua Polis Johor, Datuk Kamarul Zaman Mamat, mangsa disahkan meninggal dunia kira-kira pukul 6.40 petang semalam selepas empat hari bertarung nyawa di Hospital Sultan Ismail (HSI).
Baca juga: Kanak-Kanak Perempuan Maut, Lemas Mandi Di Taman Tema Air

KANAK-KANAK LELAKI 4 TAHUN MAUT DIDERA KAKAK KANDUNG

Pengadu lelaki berusia 23 tahun membuat laporan polis memaklumkan mangsa pengsan di rumahnya dan dibawa ke klinik di Senggarang dan pada hari yang sama mangsa dirujuk ke HSI.

Pada 24 Disember, Bahagian Siasatan Jenayah Ibu Pejabat Polis Daerah (IPD) Batu Pahat berjaya menahan lima individu berusia 15 hingga 37 tahun yang merupakan kakak kandung, pengadu serta rakan kakak mangsa.

“Mereka terdiri daripada dua lelaki dan tiga wanita disyaki terlibat dalam kes dera berkenaan,” ujarnya.
Sekadar gambar hiasan
Difahamkan, mangsa dijaga oleh kakak kandung selepas kedua-dua ibu bapa mereka dimasukkan ke penjara kerana kes dadah.
Kesemua suspek ditahan reman selama tujuh hari bermula 25 hingga 31 Disember ini untuk membantu siasatan mengikut Seksyen 302 Kanun Keseksaan kerana membunuh.
Kes ini pada mulanya disiasat mengikut Seksyen 31(1)(a) Akta Kanak-Kanak 2001 namun polis mengklasifikasikan semula kes akibat kematian mangsa mengikut Seksyen 302 Kanun Keseksaan.
Sumber: Kosmo Online


Kanak-Kanak Lelaki Maut Dilanggar Lari Ketika Hantar Sarapan Untuk Ibu Bapa

“Malang tidak berbau” begitulah kejadian yang boleh dikatakan untuk kanak-kanak berusia 6 tahun ini yang maut akibat kemalangan langgar lari sebuah lori ketika dalam perjalanan menghantar sarapan pagi buat kedua ibu-bapanya.
MAUT AKIBAT KEMALANGAN LANGGAR LARI
Kanak-kanak lelaki berusia 6 tahun maut akibat kemalangan langgar lari ketika dalam perjalanan menghantar makanan kepada ibu bapanya. Kejadian ini berlaku di daerah Changlun, Kedah pada pagi Selasa 10 Disember 2019 lepas.

Ibu bapanya bekerja sebagai penoreh getah. Jadi, kanak-kanak ini ingin membeli sarapan untuk mereka dengan meminta makciknya membawanya ke gerai untuk membeli nasi lemak dan kuih muih. Kemalangan ini berlaku ketika kanak-kanak ini dan makciknya menaiki motosikal lalu dirempuh sebuah lori. Itu menyebabkan motosikal dinaikinya hilang kawalan dan mereka berdua jatuh.

BELI SARAPAN UNTUK IBU BAPANYA

“Anak buah saya mengajak saya ke gerai berdekatan untuk membeli sarapan kepada ibu bapanya. Saya tidak sangka, ketika dalam perjalanan ke kebun getah ada sebuah lori melanggar kami dan sebabkan hilang kawalan.” kata makciknya.
TERCAMPAK JATUH, KANAK-KANAK TERSEBUT DIGILIS LORI

“Kami berdua tercampak jatuh dari motosikal, saya nampak anak buah saya digilis lori manakala saya tercedera pada lutut, kaki dan mata.” tambahnya lagi.
Pengarah Polis Daerah Kubang Pasu telah sahkan maut akibat kemalangan langgar lari kerana lori tersebut tidak bertanggungjawab walaupun sudah melanggar seorang kanak-kanak.
Sumber: Kwongwah